text:
Býráðsfundur 27. mars 2014 kl. 17:00
Býráðslimir:
Magnus Rasmussen, Tórbjørn Jacobsen, Helgi L. Petersen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jonhard Danielsen, Hallur Ellingsgaard, Karl Rasmussen og Arnfinn Langgaard.
1. 13/00266: Broyting av Almennu byggisamtyktini fyri neystaøkini.
-Vinnu- og havnarnevndin hevur á fundi 18/3-14 mælt til, at ásetingin fyri neystaøki skal verða, at hæddin upp til sill skal verða í mesta lagi 6,0m og mesta hædd á neystinum skal verða 8,5m og takhallið skal verða millum 35 og 50 gradir.
-Byggi- og býarskipanarnevndin hevur á fundi 25/3-14 mælt til at taka undir við tilmælinum frá Teknisku deild við teirri broyting, at fyri økini D5, D14, D16 og D36 skal loyvda byggihæddin verða í mesta lagi 5,5m frá gólvi til sill.
-Býráðið hevur á fundi 27/03-2014 samtykt at taka undir við tilmælinum frá Byggi- og býarskipanarnevndini.
Samtykt við 10 atkvøðum fyri og einari ímóti.
2. 13/00293: Broyting av býarplaninum í Saltangará.
Talan er um, at 100 m2 av E-2 økinum verður broytt til B5-øki. Býarplansbroytingin hevur ligið frammi og er send býarplansnevndina til avgreiðslu. Býarplansnevndin sigur í skrivi 4/3-14 frá, at nevndin ikki kann viðmæla ætlanini hjá kommununi og biður um møguligar viðmerkingar til niðurstøðuna hjá Býarplansnevndini, áðrenn málið verður latið Fiskimálaráðnum til avgreiðslu.
-Byggi- og býarplansnevndin hevur á fundi 19/3-14 mælt til at biðja býarplansnevndina viðgerða málið av nýggjum, við atliti til, at kommunan ítøkiliga hevur mett um tørvin ísv. vatnveiting og út frá tí, hevur biðið um ætlaðu broytingina í byggisamtyktini.
-Býráðið hevur á fundi 27/03-2014 samtykt at taka undir við tilmælinum frá Byggi- og býarskipanarnevndini.
3. 14/00706: Møgulig broyting av ásetingini fyri økið eystan fyri vegin Hórheiðar frá B-øki til C21-øki, soleiðis, at økið kann verða avlagt til frítíðarskúla.
Tekniska deild mælir heldur til at leggja frítiðarskúla sunnan fyri Skála skúla í staðin fyri á Hórheiðum, tá er heldur ikki neyðugt at gera nakra broyting í býarplaninum.
-Byggi- og býarskipanarnevndin hevur á fundi 19/3-14 mælt til at taka undir við tilmælinum frá Teknisku deild.
-Býráðið hevur á fundi 27/03-2014 samtykt at taka undir við tilmælinum frá Byggi- og býarskipanarnevndini.
4. 14/00015: Fyrispurningur frá Almannamálaráðnum um grundøki til búfelagsskap til fólk við serligum tørvi.
Talan er um at byggja 2 eindir á 6-8 íbúðir á einum grundøki oman fyri Lómsveg, sum er uml. 3000 m2 tilstøddar.
-Sosiala nevnd hevur á fundi 19/3-14 mælt til, at lata búfelagsskapinum grundstykkið oman fyri Lómsveg.
-Byggi- og býarskipanarnevndin og Fíggjarnevndin mæla til at taka undir við tilmælinum frá Sosialu nevnd.
-Býráðið hevur á fundi 27/03-2014 samtykt at taka undir við tilmælinum frá Sosialu nevnd, Byggi- og býarskipanarnevndini og fíggjarnevndini.
5. 13/00222: Áheitan frá Skúlastýri og skúlaleiðslu um stovnsetan av forskúla í Runavíkar kommunuskúla.
Ein arbeiðsbólkur hevur kanna møguleikarnar at seta á stovn forskúla í Runavík og er niðurstøðan, at tað væl letur seg gera at at seta á stovn forskúla í Runavíkar kommunuskúla. Fíggjarliga er talan um eina íløgu á 500.000 kr og ein øktan rakstrarkostanað á 520.000 kr um árið.
-Sosiala nevnd metir tað ikki ráðiligt at seta forskúla á stovn skúlaárið 2014/2015 av fíggjarligum ávum.
Minnilutin Terje Vestergaard tekur ikki undir við hesum og mælir til at seta forskúla á stovn frá skúlaárinum 2014-2015.
Nevndin er tó samd um, saman við Mentanarnevndini, at viðgerða møguleikan at stovnseta forskúla skúlaárið 2015/2016.
-Mentanarnevndin hevur á fundi 20/3-14 mælt til at seta á stovn forskúla í Runavíkar kommunuskúla frá skúlaárinum 2015-2016.
-Býráðið hevur á fundi 27/03-2014 samtykt at taka undir við tilmælinum frá Mentanarnevndini.
Samtykt við 8 atkvøðum fyri, einari ímóti og ein blonk.
6. 13/00681: 2. viðgerð av eykajáttan til dagføring og umvæling av Ítróttarhøllina, sum er samanbygd við nýggju fimleikarhøllina.
-Býráðið hevur á fundi 28/11-2013 samtykt at skifta takið og gólvið í høllini og at gera aðrar umvælingar/
dagføringar á Ítróttarhøllina, samstundi sum sum fimleikarhøllin verður samanbygd við nýggju fimleikarhøllina og meðan høllin enn er eitt arbeiðspláss.
-Fíggjarnevndin mælir til at veita eina eykajáttan áljóðandi 3,3 mió. til arbeiðið at umvæla/dagføra ítróttarhøllina.
-Býráðið hevur á fundi 27/02-2014 samtykt at taka undir við tilmælinum frá Fíggjarnevndin.
-Býráðið hevur á fundi 27/03-2014 samtykt við 2. viðgerð at taka undir við tilmælinum frá fíggjarnevndini.
7. 14/00155: 2. viðgerð av eykajáttan til útbygging av havnarlagnum á Glyvrum.
-Vinnu- og havnarnevndin, Tekniska nevnd og fíggjarnevndin mæla til, at 4,0 mió. kr. verða fluttar frá RS 661 Teknisk mál til RS 751 Kommunal virki.
-Býráðið hevur á fundi 27/02-2014, við fyrstu viðgerð, samtykt at taka undir við tilmælinum frá Vinnu- og havnarnevndin, Tekniska nevnd og fíggjarnevndin.
-Býráðið hevur á fundi 27/03-2014 samtykt við 2. viðgerð at taka undir við tilmælinum frá Vinnu- og havnarnevndin, Tekniska nevnd og fíggjarnevndini.
8. 14/00193: Fuglark søkir vegna Kongshavnar El-virki um byggiloyvi til innrætting av umsitingar-/skrivstovubygninginum á matr. nr. 219f.
-Vinnu- og havnarnevndin mælir til at játta byggiloyvi smb. Tekning nr. A (06) 0.11 dømi B.
-Byggi- og býarskipanarnevndin mælir til at játta byggiloyvi smb. uppskot A og at neyðugar ásetingar verða at tinglesa á ognina.
-Býráðið hevur á fundi 27/03-2014 samtykt at taka undir við tilmælinum frá Byggi- og býarskipanarnevndini.


c: text/html

text:
Reglugerðir
Reglugerð fyri limagjald og ymiskar samsýningar
Limagjald er ásett, sambart § 10 í viðtøkum felagsins, at verða
- fyri virknar limir, kr. 1.500,- um ársfjórðingin
- fyri hvílandi limir, kr. 250,- um ársfjórðingin
- (hvílandi limir kunnu verða limir sum eru í ALS, í barnsburðarfarloyvið u/løn, ikki eru á arbeiðsmarknaðinum, eftirlønarmóttakarar og virknir limir, sum eru skipaðir í øðrum feløgum)
- limagjaldið verður innkravt frá 01.01.05
Løn til formann, sambart § 14, petti 14.2
- samsýningin til formannin, er ásett at verða kr. 2.000,- um mánaðin
Løn til skrivstovufólk
- løn til skrivstovufólk, er ásett at verða lønt eftir avvarandi yrkissáttmála
Gildiskoma
Reglugerð fyri limagjald og ymiskar samsýningar eru samtyktar á stovnandi aðalfundi, tann 26. februar 2005 og koma í gildi tann 26. februar 2005.

robotstxt: allowed

filter: keep


text:
-
3 dage ago |
Breddin, Tiltøk |
Oyvør |
0
“Three days of peace and music” – fimmti ára hátíðarhald fyri Woodstock” Í sambandi við Mentanarvikuna verður eitt spennandi Woodstock kvøld á bókasavninum....
Les meiri »
-
12 dage ago |
Breddin, Tiltøk |
Oyvør |
0
Í sambandi við Mentanarvikuna í Runavíkar kommunu, fer Turið Sigurðardóttir at hava ein sera áhugaverdur fyrilestur í Oyndarfjarðar skúla: “Millum magi og...
Les meiri »
-
12 dage ago |
Breddin, Tiltøk |
Oyvør |
0
Í sambandi við mentanarvikuna í Runavíkar kommunu verður framsýning í Bókasavninum við Løkin, við staðkendum listafólkum, umframt Arnholdi Vegghamar sum sernavni. Til...
Les meiri »
-
22 dage ago |
Breddin, Tiltøk |
Oyvør |
0
Í sambandi við Mentanarvikuna, verða tvær serliga søguløtur – ein á Bókasavninum við Løkin og ein í Skúlanum á Skála. Søguløtan á Bókasanvinum við Løkin...
Les meiri »
-
29 dage ago |
Breddin, Tiltøk |
Oyvør |
0
So eru vit longu komin til seinasta lesiring hendan veturin. Bókin, vit fara at lesa til næstu ferð, er nýggja skaldsøgan hjá Oddfríði M. Rasmussen “Ikki fyrr enn tá”...
Les meiri »


text:
Rættvísur skattur
Rættvísur skattur er at taka sum minst av tí, sum borgarans er, til at tryggja øllum borgarum neyðugar og hóskandi tænastur. Rættvísur skattur er at nýta skattapengarnar við skili og ikki oyðsla. Tórshavnar kommuna er fíggjarliga sterk, men tørvurin á íløgum í borgaran og betri tænastur er stórur. Skulu vit lyfta eldraøkið og dagstovnaøkið, er valla stórvegis rúm fyri skattalætta eisini.
Vit vilja tryggja teimum eldru ein góðan aldurdóm og skapa okkara yngstu borgarum bestu umstøður at vaksa upp. Samstundis má vinnulívinum tryggjast góðar umstøður at skapa arbeiðspláss. Tørvur er tí framvegis á bæði at byggja nýtt og betra verandi karmar.
Men at gera ovurstórar íløgur í tómar bygningar og turt betong í dýrastu tíð ger óneyðuga stór inntriv í kommunukassan og niðurbindur kommununa fíggjarliga. Tá kassin tømist, verður rokningin send skattgjaldaranum. Hetta er ikki at áleggja borgarunum rættvísan skatt.
Vit eiga at taka sum minst av tí, sum borgarans er. At nýta skattapengarnar við skili merkir betri planlegging av íløgum og langtíðarætlanum, betri eftirliti við kommunalum verkætlanum og fleiri íløgur, tá stígur kemur í búskapin. Á henda hátt tryggja vit, at vit bæði hava ráð til at seta fólkið fremst og samstundis gera neyðugar íløgur.
Heldur inntøkuvøksturin í Tórshavnar kommunu fram komandi árini, hyggja vit fegin nærri at skattaprosentinum. Beint nú seta vit betri tænastur og fleiri heitar hendur til ung og gomul fram um beinleiðis skattalættar.


text:
US Coast Guard ávarar skip ímóti lasarageislum, tí fleiri skip seinasta mánaðin eru rakt av lasarageislum í Chesapeake Bay, teirra millum Maersk Kolkata. Bara mikudagin 3. mai vórðu trý handilsskip og ein loðsbátur rakt av lasarageislum, eftir tríggjar aðrar fráboðanir um sama fyribrigdi síðani 7. apríl.
”Lasaraljós og aðrar sterkar ljóskeldur kunnu vera til vanda fyri navigatión. Mest sannlíka hugsaða støðan er, at lasarin bindur ella órógvar ein loðs og forðar honum í at síggja eitt minni far. Úrslitið kann verða samanstoytur ella onkur onnur álvarsom hending í siglingarrennuni”, sigur Trish Elliston í USCG’s Sector Maryland-National Capitol Region.
Myndugleikarnir taka hendingarnar í álvara og kanna saman við almennu og lokalu myndugleikunum umframt Chesapeake Bay Pilots málini. USA hevur eina lasaratrygdarlóg, ið ger tað ólógligt at brúka lasarar ímóti skipum.
Sambært lógini er kann ein fáa upp til 10 ára fongsul og bøtur upp til 2.500 USD fyri at brúka ein lasara ímóti einum persóni, ið stýrir einum skipivligt.
Skipini, ið vóru fyri lasaraálopi í síðstu viku vóru bilflutningsskipið Salome hjá Wallenius Lines, 176.000 DWT stóra farmaskipið Bulk hjá C Transport Maritime og 76.100 DWT stóra farmaskipið AM Annaba hjá ArcelorMittal Shipping.
Mánadagin 1. mai varð bilflutningsskipið Hoegh Osaka rakt av einum lasara.
Dagin fyri var ferðamannaskipið Carnival Prida hjá Carnival Cruise Lines málið fyri lasarageisluálopi.
Fyrst í apríl varð 6,640-TEU stóra bingjuskipið Maersk Kolkata hjá Maersk Line rakt.
Sambært amerikonsku vaktar- og bjargingartænastuni hava skipini í øllum tilburðunum fráboðað ett javnt og sterkt lasaraljós, sum var pínufult fyri eyguni. Álopini hendu í umráðnum millum Drum Point og Cove Point í Maryland.
Kelda: TradeWinds


text:
Kvikk loystið fyri løtu síðani og eru nú á veg til Eysturgrønlands. Vit vóna at tit fáa ein skjótan og góðan túr og tit umborð á Kvikki eru vælkomin at senda okkum á News.fo og Nordportal.net myndir frá túrinum, so vit í Føroyum kunna fylgja við tykkara fiskiskapi. SáH
Síðstu dagurin á Atlantic Fair í Klaksvík er ídag
Nógv fólk hava vitja sølustevnuna Atlantic Fair í Klaksvík hesi seinastu dagarnar. Tað var løgmaður, sum setti stevnuna og tað var borgarmeistarin Jógvan Skorheim, sum bjóðaði vælkomin. Her røðan hjá Jógvan Skorheim: KLAKSVÍK KARMUR UM ALTJÓÐA VINNU- OG VØRUSÝNING Fyrrapartin týsdagin læt Atlantic Fair dyrnar upp til Føroya størstu vinnu- og vøruframsýning. Komandi dagarnar fara Les meira…
Jákup B landar 171.820 pund í morgin
Seinni í dag ella í nátt kemur Jákup B aftur úr Íslandi. Teir byrjaði fiskiskap tann 11. mai og hava havt ein góðan túr. Veiðan bleiv boðin út til Fiskamarknaðin Føroyar og høvdu teir 171.820 pund, tað mesta toskur, sjá søluna herundir. Landa blívur til Kósina. SáH
Nýggja parið í býnum landar 200.000 pund til Kósina
Í dag kom nýggja parið í býnum inn til Klaksvíkar. Tað er Grønanes og Safir. Tað hevði 200.000 pund av upsa og landa júst nú til Kósina. Smaragd er í ólagi og tískil partrola Grønanes og Safir í løtuni. SáH
Stakkavík hevði 3.280 pund í dag
Stakkavík landaði klokkan 08:00 í morgun. Teir høvdu roynt við línu norðan fyri Føroyar. Veiðan bleiv út á Fiskamarknaðinum Føroyar og høvdu teir 3.280 pund í dag, tað mesta toskur og hýsa. Landa bleiv til NFCS. SáH
Gudrun landar 6.000 pund av havtasku í dag
Gudrun er komin inn í morgun og landar nú 6.000 pund av havtasku til NFCS. Teir byrjaði túr tann 17. mai og hava teir roynt við gørnum norðan fyri Føroyar. SáH
Polarhav og Stjørnan landa 480.000 pund til Kósina
Polarhav og Stjørnan eru komin inn og landa nú 480.000 pund av gullaksi til Kósina. Teir hava partrola við Føroyar og ikki er upplýst nær veiðan byrjaði. Allur gullaksurin ferð til Tavuna í Leirvík til víðari viðgerðar. SáH
Núpur kom aftur við 130.000 pundum í morgun
Klokkan 06:00 í morgun kom Núpur aftur til Klaksvíkar, har teir løgdu at á Kósini. Teir hava roynt norðan fyri Føroyar og hava 130.000 pund, tað mesta er hýsa og toskur. Núpur byrjaði túr tann 07. mai og landa teir til Kósina í morgin. SáH
Kvikk boða frá landing tann 20. mai
Kvikk sum byrjaði túr tann 07. mai hevur boðað frá landing tann 20. mai til Kósina. Teir hava roynt við línu við Ísland og veiðan er boðin út til Fiskamarknaðin Føroyar. Teir hava 182.700 pund og alt er toskur. SáH
Kallanes hevði 6.632 pund í dag
Kallanes kom aftur kl. 16:00 í dag. Teir høvdu roynt við línu norðann fyri Føroyar. Veiðan bleiv boðin út til Fiskamarkanðin Føroyar og tað mesta var hýsa og toskur, sjá søluna herundir. Landa bleiv til NFCS.


text:
Býta um klæðir støð - U&U - á Biskupstorgi
Hesa ferð breiðka vit átaki eitt sindur. Í samband við umhvørvisvikuna hjá kommununi hava vit okkara být um klæðir støð við okkum oman á Biskupstorg, har tú kanst býta tíni pløgg um við onnur pløgg. Hetta átakið er ætlað øllum; børn, ungum, vaksnum, eldri og øllum har í millum:)
Vit lata uppruna lýsingina standa, men sum sagt, so eru vit á veghæddini á Biskupstorgi 11. mai 2019 frá kl. 11.00 til kl. 14.00 - kom og vita, um tú ikki ert heppin og finnur okkurt lekkurt:)
Eigur tú onkur klæðir, sum tú ikki brúkar? Kanska okkurt, sum er ov smátt/stórt, okkurt feilkeyp ella kanska bara okkurt sum tú er liðug at brúka? Kom so oman í Húsið við tí, og tú sleppur at býta tað um við eitt annað plagg.
Kom og být um klæðir og minka um dálking!
Klædnaídnaðurin er ein tann mest dálkandi í heiminum. Ein máti at gera dálkingina minni er at keypa færri pløgg. Øll mugu vit hava klæðir. Men hevur tú hugsað um, at plaggið, sum tú ikki brúkar og kanska bara hongur í skápinum, kann verða til gleði fyri onkran annan - og at tú samstundis kanst fáa eitt nýtt 'gamalt' plagg heim við - win win.
Um tú sum ungur hevur hug at taka lut í hesum átakinum, so er bara at fara at hyggja í klædnaskápið - sikkurt finnur tú okkurt, sum hevur ligið har leingi uttan at verða brúkt.
Soleiðis gert tú:
- Tak plaggið við oman í Húsið/á Biskupstorg
- Hang tað á stativið
- Finn tær síðani eitt annað plagg, sum tú hevur hug at taka heim við.
1 plagg úr tínum klædnaskápi = 1 plagg heim við av stativinum í Húsinum
Kravið til klæðini er, at tey eru heil og rein. Vit taka so at siga móti øllum - tó ikki undirbuksum og sokkum:)
Kom og ger mun!


text:
Sáttmáli um nýggjan Hvalbiartunnil undirskrivaður
vinna14-03-2019 - 11:16 - Jóanis Nielsen
Landsverk:
Verkætlanin viðvíkjandi nógv umrødda tunlinum til Hvalbiar við tilhoyrandi vegagerð, er nú komin so væl áleiðis, at sáttmáli er undirskrivaður. Hetta hendi nú fyri løtu síðani, tá virkandi stjórin á Landsverki, Árant Andriasson, og Jón Sigurdsson, stjóri á Articon, skrivaðu undir arbeiðstakarasáttmála um gerð av tunli og tilkoyringarvegum. Eisini vóru Heðin Mortensen, landsstýrismaður í samferðslumálum, suðuroyar-politikkararnir Kristin Michelsen og Bjarni Hammer og Poul Michelsen, uttanríkis- og vinnumálaráðharri til staðar, tá undirskrivað var.
Trý feløg vóru undangóðkend at bjóða upp á hesa verkætlan, og lægsta tilboðið átti Articon, sum vil gera nýggju farleiðina millum Hvalba og Trongisvág fyri stívar 236 mió. krónur. Tekniskur ráðgevi er Landsbyggifelagið. Hinar fyritøkurnar, sum vóru undangóðkendar, vóru J&K Petersen og NCC.
Kunnandi fundur um nýggju farleiðina til Hvalbiar var suðuri í Salt sunnudagin í farnu viku, har Landsverk greiddi frá tilmældu linjuføringini og eisini nýtti høvi at lýsa fyrimunir og vansar við alternativu linjuføringini. Les meira um kunnandi fundin í Salt og linjuføringarnarher
Avgerð er nú tikin um at halda fast í tilmældu linjuføringini, ið kommunurnar og Landsverk leingi hava arbeitt við. Onkrar tillagingar verða møguliga gjørdar, soleiðis at hædd verður tikin fyri teimum viðmerkingum um veður og vind, sum staðkend eru komin við.
Nýggi tunnilin verður sostatt framvegis gjørdur frá undir Gjánhomrum í Trongisvági til Niðastabotn í Hvalba, og landsvegir verða gjørdir frá tunnilsmunnanum trongisvágsmegin til verandi landsveg í Trongisvági og frá tunnilsmunnanum hvalbiarmegin til Nesveg, tætt við brúnna um Kjógvavatn. Sambært stjóranum í Articon, Jón Sigurdsson byrjar arbeiðið beinanvegin.
Fakta um nýggjan Hvalbiartunnil
Tunnilslongdin verður 2,5 kilometrar, tilkoyringarvegurin trongisvágsmegin 0,9 kilometrar, og hvalbiarmegin 2,3 kilometrar. Samlaði kostnaðurin er sambært verklagslógini 272 milliónir krónur. Umframt arbeiðstakaraútreiðslur fevnir samlaða játtanin eisini um prosjektering, prosjektleiðslu, ráðgeving, eftirlit, el-arbeiðstøku og annað.
Fakta um verandi Hvalbiartunnil
Hvalbiartunnilin, sum var tikin í nýtslu í 1963, er elsti tunnil í Føroyum. Nakrar dagføringar eru gjørdar, men tunnilin er lágur og einbreytaður. Bæði tunnil og vegur liggja høgt, eins og vegurin eru smalur og í brattara lagi. Tunnilin lýkur ikki dagsins krøv til trygd, dygd og ferðslu, eins og farleiðin er ein forðing fyri vinnumenning og útbyggingum í bygdunum norðan fyri tunnilin.


text:
Draga limagjald frá í 2018
Sonja Jógvansdóttir hevur lagt uppskot fram, um at fakfelagslimur skal hava loyvi, at draga limagjald til fakfelag frá í skatti og hettar skal kunna gerast frá 2018.
Hettar ljóðar sum eitt sera áhugavert uppskot, ið kemur at geva ein lætta til tey, í eru við til at varveita ein væl skipaðan arbeiðsmarknað.
Tað er ein sannroynd, at tað vælferðarsamfelagið, ið vit kenna í dag, byggir á tær broytingar í fakfeløg hava fingið stríst seg til gjøgnum fleiri ár. So tað er uppá tíðina, at fakfelagslimir fáa ein ágóða fyri teirra stuðul til vælferðarsamfelagið, sum teir sjálvir hava uppbygt.
Tað er jú enn tann dag í dag, at tað eru lønmótakarir, ið nýta gott av fakfelagsarbeiðinum, uttan at geva nakað aftur til fakfelagið, við ikki at verða skipaði í einum fakfelagið.
Les meira um lógaruppskotið í greinini niðanfyri myndina.
http://skfelag.fo/myfiles/files/Draga%20limagjald%20fr%C3%A1%20%C3%AD%202018.docx


text:
Nú tað er samtykt at føroysk skúlabørn við byrjan av komandi skúlaárið kunnu koma at hava 2 tímar styttri skúlagongd um vikuna, skapar hetta ringvirkningar runt í samfelagnum. Eitt stað sum heilt víst kemur at verða ávirka, og sum limir okkara kunnu koma at merkja, er á frítíðarskúlaøkinum, t.e. tey tilboð ið eru aftaná skúlatíð … Continue reading Eru kommunurnar brynjaðar til styttri skúladag?
Trý nýggj ráð
Føroya Pedagogfelag hevur í dag, á eykaaðalfundi niðri í Kongshøll í Sjóvinnuhúsinum, valt trý nýggj ráð. Eitt hjálparfólkaráð: Fía, Oda, Anne Lisa, Mona og Noomi, Kári Horn manglar á myndini. Oda, Fía og Mona eru valdar í trý ár. Anne Lisa og Kári eru vald í tvey ár. Noomi er eykalimur. Eitt námsfrøðingaráð: Beinta‚ Bjørg‚ … Continue reading Trý nýggj ráð
Gleðilig jól 2018
Føroya Pedagogfelag vil ynskja øllum limum sínum eini gleðilig jól og gott nýggjár. Her kann ein lítil Jólaheilsan lesast frá felagnum. Tað er stongt í umsitingini frá 21. desembur til og við 2. januar 2019. Bráfeingis boð kunnu skrivast til: pedagog@pedagogfelag.fo, ella við at ringja til formannin á: tlf. 288576
Vinnari funnin
Vinnarin av kappingini um eitt gávukort frá Føroya Pedagogfelag í novembur mánaða gjørdist Símin Ósá. Eftir lutakast millum øll sum luttóku, so var tað Símin sum fær gleðina av gávukortinum til Atlantic Airways áljóðandi 2000 krónur. Jógvan Philbrow, formaður í Pedagogfelagnum, handaði honum gávukortið í skrivstovu síni í dag. Omanfyri 700 limir í felagnum luttóku … Continue reading Vinnari funnin
Arbeiðseftirlitið hevur í oktober lagt talgildan faldara út á heimasíðu teirra, www.arb.fo, um vegleiðing í samband við harðskap og hóttanir á arbeiðsplássinum. Vegleiðingin er ætlað sum íblástur til hvussu arbeiðspláss kunnu fyribyrgja og handfara harðskap og hóttanir, har serliga arbeiðsgevarar, leiðarar, trygdarumboð og álitisfólk kunnu fáa gagn av vegleiðingini. Men hon er sjálvsagt eisini viðkomandi … Continue reading
Altjóða sosialpedagogiskur dagur
Í dag, 2. oktober, er altjóða sosialpedagogiskur dagur. Her er ein videoheilsan frá forsetanum í AIEJI og formannin hjá Socialpædagogerne í Danmark: Vit vilja somuleiðis heilsa øllum okkara limum við vón um ein góðan dag. "Vit hava besta starv í heiminum"
Uppskot til nýggjan bygnað í Pedagogfelagnum
Nevndin hevur seinastu tíðina arbeitt við at gera liðugt eitt uppskot til hoyringar um ein nýggjan bygnað av Føroya Pedagogfelag. Uppskotið til nýggjan bygnað byggir í høvuðsheitum á tað arbeiðið, sum bólkarnir løgdu fram fyri aðalfundinum í 2017, umframt greiningina av Føroya Pedagogfelag, sum Regin Berg hevur gjørt. Bólkarnir arbeiddu við evnunum: Limarøkt, sjónliggerðan av … Continue reading Uppskot til nýggjan bygnað í Pedagogfelagnum
Samrøður um námsfrøði – Vágoyggin
Komandi mánaðirnir verða “Samrøður um námsfrøði”-tiltøk á breddanum hjá nevndini hjá Føroya Pedagogfelag. Leisturin verður upplegg frá fakfólkum, sum vit síðani hava samrøður og kjak um. Endamálið við tiltøkunum er at styrkja okkara egnu fakligu førleikar og seta orð á okkara námsfrøðiliga yrki. Tankin um tiltøkini sprettir millum annað úr fakliga bólkaarbeiðnum um hvussu vit … Continue reading Samrøður um námsfrøði – Vágoyggin
Tiltak fyri nýútbúnar námsfrøðingar útsett
Tiltakið fyri nýútbúnar námsfrøðingar, sum skuldi verða 4. septembur í Pedagogfelagnum, er fyribils útsett vegnað ov fáar tilmeldingar. Tá tiltakið aftur er á skrá verður lýst við tí umaftur.
35 nýggj námsfrøðislesandi á Setrinum
Í dag vóru umboð úr nevnd og umsiting hjá Pedagogfelagnum og vitjaðu tey nýggju námsfrøðislesandi á Námsvísindadeildini á Fróðskaparsetri Føroya í ár. Umboðini frá Pedagogfelagnum greiddi teimum lesandi frá týdninginum av einum fakfelag, og hvat Pedagogfelagið kann bjóða teimum sum lesandi, og tá tey eru liðug við útbúgvingina og eru komin í starv. Eisini varð … Continue reading 35 nýggj námsfrøðislesandi á Setrinum


text:
Orð: Th. Klavenes
Lag: Schumann (Mítt ljós í myrkri, Jesus)
Týtt: Johan Kallsoy
1. Hví skal eg lúta høvur mítt,
hví skal eg ikki hyggja frítt,
hví skal eg sorgarbundin gá
og vita hvørki veg ei ráð,
tí hann, sum skapti heimin her,
hann góður faðir øllum er.
2. Um tað nú so í heimi er,
at ymiskt um hvørt annað fer,
at ónt og gott tey fylgjast títt,
at stundum sýnist illa býtt;
so eigur góðskan størsta vald,
á vándskuni er teymahald.
3. Tí fjakka lættur, fótur mín,
eg leiti mær, mín Guð, til tín,
tú leiðir meg á lívsins veg,
mítt álit alt tað er á teg;
tí kunnu eingi ilskubond
meg toga burt úr tíni hond.


text:
Brúktir bilar
Tíðindi
Vit søkja eftir arbeiðsfólkum til bilverkstaðið
Nú blívur Føroya størsta bilverkstað uppaftur STØRRI Tí søkja vit eftir fleiri arbeiðsfólkum til okkara bilverkstað, at byrja skj…
Nýggj heimasíða
Auto Service hevur nú skift heimasíðu. Nýggja skipanin er ment í samstarvi við QODIO, og inniheldur hon hentleikar, sum er mentir…
Auto Service umboðar nú Citroën
Auto Service og danska deildin fyri Citroën hava gjørt avtalu, sum inniber, at Auto Service nú er føroyskt umboð fyri væl umtókta…


text:
Fiskurin skal framleiðast og virðisøkjast í Føroyum
16. august 2015
Handilssáttmálin við ES og Hoyvíkssáttmálin skulu endurskoðast og dagførast soleiðis, at teir ikki forða okkum í at framleiða og virðisøkja framleiðslu okkara í Føroyum og harvið skapa virksemið í landinum.
Herfyri hoyrdu vit um føroyskt virkið, ið noyddist at flyta framleiðslu sína til Týsklands, tí handilssáttmálin millum Føroyar og ES forðaði virkinum í at framleiða og virðisøkja fiskavørur sínar í Føroyum.
Alt gott um tað, at føroyingar seta á stovn virkir uttanlands, men tað skal vera tí at føroyskir íleggjarar sjálvir velja tað, og ikki tí at millumtjóða sáttmálar noyða føroyska framleiðslu og arbeiðspláss av landinum.
Sáttmálin við ES má tí endurskoðast, soleiðis at vit ikki bert fara at virka sum rávøru framleiðari og leverandørur, men eisini fáa atgongd til ES-marknaðin við lidnum vørum, sum eru framleiddar og virðisøktar í Føroyum. Hetta fer bæði at skapa meira arbeiði í Føroyum og at økja um føroyska útflutningsvirðið.
Heldur ikki Hoyvíkssáttmálin virkar sambært endamálinum. Endamálið við Hoyvíkssáttmálanum var at gera eina fríhandilsavtalu millum Føroyar og Ísland, har Føroyar og Ísland skuldi verða eina vøru- og tænastu marknaður, men hetta hevur ikki víst seg at virka eftir ætlanin. Føroyar hava verið fullkomiliga opnar fyri íslendskum vørum og tænastum, meðan føroyingar ferð eftir ferð møta forðingum, tá ið føroyingar skulu á íslendska marknaðin við sínum vørum og tænastum. Hoyvíkssáttmálin má tí eisini endurskoðast og dagførast soleiðis, at hann verður líka fyri báðar partar.
Handilssáttmálar og fríhandilsavtalur eiga ikki at leggja forðingar í vegin fyri føroyingum at koma á útlendskar marknaðir við sínum vørum og tænastum. Handilssáttmálar og fríhandilsavtalur skulu lata útlendskar marknaðir upp fyri føroyskum vørum og tænastum.
At dagføra ES-sáttmálan og Hoyvíkssáttmálan eigur tí at fáa hægstu raðfesting í samgonguskjalinum hjá komandi samgongu.
Eg fari tí at heita á teg um at fara á val tann 1. september og seta kross við Sambandsflokkin.
Vinjard Johansen
Valevni Sambandsfloksins til løgtingsvalið
RN
Aftur


text:
Í dag kunnu vit koma við gleðiligu boðunum, at Karl Løkin hevur valt at koma heim aftur.
Hóast Karl hevur sín uppruna í NSÍ, so kunnu vit ikki lata verða við at føla at vit eisini eiga ein stóran part av honum. Karl spældi sín fyrsta dyst fyri ÍF í 2010, tá vit fyri fyrstu ferð megnaðu at spæla okkum út í Evropa. Síðani tá hevur Karl spælt 151 dystir fyri okkum, har hann hevur skorað 14 mál, og lagt upp til 21 mál.
Karl hevur undirskrivað ein 2-ára sáttmála, sum er galdandi fyri kappingarárini 2019 og 2020.
Vit í ÍF fegnast um avtaluna, og ynskja Karl hjartaliga vælafturkomnum.


text:
Tað er altíð deiligt og hugaligt at fáa nýbakaðar bollar ein sunnumorgun. Eg havi prøvað nógvar ymiskar uppskriftir til bolladeiggj, men hendan er uttan iva mín yndis. Tað er okkurt serligt yvir sunnudøgum. Teir kennast øðrvísi enn hinir dagarnar. Tá eg eri í Føroyum, hoyri eg gudstænastuna buldra uppiá hjá mammu, og tá er onki at ivast í, hvør dagur tað er. Eg haldi sum heild, at fólk eru eitt sindur róligari sunnudagar. Man gevur sær stundir at slappa av, og hugna saman við familjuni. Hví ikki byrja hugnaliga dagin, við morgunmatar borðið.
Hendan uppskriftin kann brúkast til bollar ella eitt stórt breyð. Eg havi eisini brúkt tað tá eg havi flættað smá breyð afturvið suppu ella salati.
Uppskrift til 20 bollar
50 g ger
2,5 dl vatn
2,5 dl mjólk
100 g olju
50 g sukur
1/2 tsk salt
1 egg
uml. 900 g mjøl
Arbeiðsháttur
Set ovnin á 175-200 stig.
Stoyt vatnið og mjólkina í ein bolla og tryggja tær at tað hevur rætt hitastig (lunka). Morla gerina í og rør. Koyr síðani sukur, olju, egg og salt og rør síðani aftur. Til síðst koyrir tú mjølið í og eltur deiggið.
Lat tað síðani ganga í 30 min.
Nú kanst tú velja um tú rullar deiggið í bollar, smáar flættur ella eina kanska eina stóra flættu (fransbreyð). Bollarnir og smáu flættirnar skulu hava 10-15 minuttir í ovninum og stóra breyðið skal hava uml. 25 minuttir.
Til flættaðu breyðini plagi eg at koyra salt, oregano og annað kryddarí á. Eisini er lekkurt at stroya eitt sindur av osti omanyvir.
Hetta deiggið er soooo lekkurt. Ikki turt, bara bleytt og fast og deiiiiligt! Mums!
Vælgagnist!
Eg vóni tit hava haft eitt gott vikuskifti, og at tit koma at njóta hendan sunnudagin.
M&K


text:
Dynamit Perlur á Summar Festival
Mentan13-03-2019 - 07:53 - Jóanis Albert Nielsen
Niclas Heri og hansara menn fara at framføra Dynamit hitt á Vágsbø.
Nú verður aftur møguleiki at uppliva sangir sum »Grøv nummar 13«, »Pápi tín býr ei í Tórshavn«, »Á, lat meg vera«, »Til allar kvinnur« og »Bangin« fyri fullum útblástri á Vágsbø.
Niclas Heri Jákupsson, sum hevur skrivað nógv av stóru hittunum hjá Dynamit, verður á odda fyri bólkinum, teir nú kalla Dynamit Perlur. Í bólkinum spæla eisini Henning Nicodemussen, John Johansen, Mikkjal Hvannastein og Magni Husgaard.
Dynamit hevur givið áhoyrarunum á Summar Festivalium nakrar av bestu løtunum á festivalinum gjøgnum árini, og nú fara Dynamit Perlur at rokka og rulla teir kendu Dynamit sangirnar á Vágsbø. Hetta verður við vissu ein av festligastu løtunum í føroyska summarinum.
Summar Festivalurin verður hildin dagarnar frá 8. til 10. august.


text:
Hesa seinastu tíðina hevur Vágs Býráð arbeitt við eini ætlan við tí endamáli at gera tað lættari hjá fólki við rørslutarni at sleppa til nátturuvøkur pláss í Vági.
Vágs Býráðið sigur í einum tíðindaskrivi, at fyri nøkrum árum síðani stóð Leila Solmunde, sála, sum tá var forkvinna í MBF, sum nú eitur MEGD, á odda fyri einum bóklingi um Suðuroy sum ferðamál fyri rørslutarnað.
Í bóklinginum verða náttúruperlur í Suðuroynni umrøddar, og uppskot eru um, hvussu tey kunnu gerast lættari atkomilig hjá fólki í koyristóli.
Hesi seinastu árini hevur Vágs býráð arbeitt við at seta tilmælini í bóklinginum, sum Leila Solmund og Eileen Sandá hava skrivað, í verk. Og úrslitið er, at nú hava fólk við rørslutarnu betri umstøður at sleppa fram at náttúruperlum í Vági.
Í 2017 vórðu fyrstu ábøturnar gjørdar, tá ið broytingar vórðu gjørdar vesturi á Eiðinum, soleiðis at koyrast kann niðan á, so at tað eisini ber til at njóta útsýnið yvir stórfingna Vágseiðið úr bili ella úr koyristóli. Fyrr varð atgongd til hetta økið byrgt av bummi.
Samstundis varð eisini ein slættur pallur gjørdur vesturi á Eiðinum, har koyristólur kann koyra uppá. Á pallinum eru eisini borð og benkur, soleiðis at tað ber til at njóta løtuna, kanska við einum matpakka ella einum kaffimunni. Við pallin eisini ein frágreiðing við teksti og myndum um Vágseiðiði.
Og nú í mai verður so seinasta hond løgd arbeiðið at gera ábøtur uppi á Eggjunum, soleiðis at fólk í koyristóli eisini sleppa fram at njóta sermerkta útsýnið av Eggjunum, suðureftir ímóti Beinisvørði, og út í hav.
Sostatt er ein innigyrdur pallur nú gjørdur uppi á Eggjunum, umframt at ein kikari er settur upp á palinum.
Somuleiðis er ein gøta gjørd av vegnum og niðan til pallin.
Nú í mai verða eisini ábøtur gjørdar á vegin niðan á Eggjarnar. Í hesum sambandi verða veitirnar grivnar upp og so verða ábøtur eisini gjørdar á sjálvan vegin, soleiðis at tað verður munandi lættari at fara niðan á Eggjarnar, sigur Vágs býráð.


text:
Óli Jacobsen hevur luttikið í fimm pørtum av sendingini “Meg minnist” hjá Jógvani Arge, har Óli hevur greitt frá sínum lívi. Niðanfyri er ein frágreiðing um hvønn part, og eftir hvørja frágreiðing er ein leinkja til sendingina.
Óli Jacobsen var formaður í Fiskimannafelagnum meir enn ein mansaldur. Hann varð føddur í Danmark undir krígnum.
Pápin Vilhelm úr Tjørnustovu í Norðragøtu og mamman Malla hjá Pola Skó-makara í Havn fóru niður í 1938. Giftust í 1942, settu búgv í Kalundborg, har Óli varð føddur í 1943. Flutt varð til Keypmannahavnar og í 1950 til Føroya, sum var eitt stórt umskifti.
Óli dugdi ikki at tosa føroyskt. Fór í skúla við Gøtugjógv, og var síðani til skips nøkur ár. Var á fiskivinnu-háskúla, tók ymisk skeið í Danmark og Onglandi. Í 1966 varð hann valdur sóknarformaður í FF.
Hoyr sendingina her
Næsta sending
Óli Jacobsen vaks upp í umhvørvi, har Føroya Fiskimannafelag søga tess høvdu týdning. Frá barnsbeini hoyrdi Óli um Símun Paula Konoy og teir ungu gøtumenninar, sum fingu fiskimenn um landið at stovna felag at røkja síni áhugamál. FF kom í lag í 1911. Sáttmáli varð gjørdur í 1912 og var tann fyrsti á føroyska arbeiðsmarknaðinum.
Í skúlanum í Gøtu hekk ein mynd av norðagøtu-manninum Hans Jákupi Havstreym, sum júst var valdur til formann í FF, tá hann gekk burtur við “Immanuel” í 1932. Óli Jacobsen gjørdist formaður í 1971, tá hann vann á Erlendi Patursson.
Óli Jacobsen hevur altíð havt áhuga fyri politikki. Hann varð vaktur, tá læknastríðið var í Klaksvík. Hann var fyrst tjóðveldismaður. Fór síðani upp í javnaðarfloklkin og var eitt skifti í 1979 varamaður á tingi.
Í 1994 var Óli við í Verkamannafylkingini, sum fekk trý umboð á Løgting. Fylkingin fór í samgongu við Sambandsflokkin, Javnaðarflokkin og Sjálvstýrisflokkin við Óla í landsstýrinum í fyrstu syftu.
Hetta var baldrut valskeið eftir bankakreppu og húsagangir. Óli heldur, at nakað fekst burturúr, men tá valskeiðið var úti, var leikluturin hjá Verkamannafylkingini úti.
Fiskimannafelagið skipaði í 1999 fyri ferð til Íslands at leggja kransar við minnisvarðarnar á Reykjavíkar kirkjugarði yvir teir føroyingar, sum gingu burtur við sluppunum “Onnu” og “Acorn.”
Mong, sum vórðu faðirleys, vóru nú í ferðini við. Eftir 36 ár sum formaður í FF varð Óli Jacobsen ov stuttur á valinum í 2007. Sosialurin bað tá Óla koma at skriva um siðsøgu hvørja viku.
Óli hevur síðani lagt fleiri bøkur úr hondum um eitt nú fiskimanna- og kvinnulagnur. Ein bók er um Dollan úr Havn, sum var upphav til, at Leopold kongur 8 í Belgia noyddist at leggja frá sær fyri harðrenda viðferð av fólkinum.
Hoyr sendingina her.
Fimta sending
Óli Jacobsen var fyrst í 70unum uppi í samráðingum um fiskikvotur, sum vórðu lutaðar út í fiski-vinnunevndunum NEAFC og ICNAF fyri eystara og vestara part av Norðuratlantshavi.
Í 1980 varð hann valdur til formann í fiskimannadeildini hjá altjóða flutningsarbeiðarafelagnum ITF. Sum limur í Ráfiskagrunninum fekk hann í 1975 serligt loyvi frá Meginfelag Útróðrarmanna at koma inn í Havnina, sum útróðrarmenn í verkfalli blokeraðu.
Nøkur ár skipaði Óli Jacobsen fyri ferðum á Eysturlandið við Norrönu. Óli var gamal drongur, tá hann giftist, 37 ára gamal. Konuna fann hann í Tinganesi.


text:
Mekling framum rættarmál?
Ymiskar trætuloysnir eru:
- Flýgging undan trupulleikanum
- Samráðing partanna millum
- Samráðing við hjálparfólkum, advokatum t.d.
- Mekling, trætumekling, seming
- Gerðarrættur
- Rættarmál
Ymiskir atferðarhættir eru:
- Kappingarkendum atburður
- Samarbeiðandi atburður
- Flýggjandi atburður
Nær mekling?
- Partarnir ynskja at tosa um tingini heldur enn at fara rættarvegin ella onki at gera.
- Ynskja at samarbeiða um at finna eina felags loysn.
- Eru sinnaði at geva eftir á onkrum økjum ? ikki bert spurningur um at vinna ella tapa fult út.
Hví halda fólk seg aftur at biðja um mekling?
- Halda ofta, at tað er tekin um veikleika at biðja um mekling, hjálp frá triðjapersóni. Partarnir hava kanska givið teirra seinasta boð uppá eina loysn og eitthvørt annað tiltak, so sum at biðja um mekling, kann tí kennast sum eitt veikleikatekn.
- Halda fast við, at ein træta er ein spurningur um at vinna ella tapa
- Kenslur forða fyri ynskinum at vilja tosa saman
- Manglandi kunnleiki til mekling
- Rættarvegurin er tann mest vanligi, og tann sum fólk vita um


text:
Ph.d.-lesandi á DTU bjóðar KT-skeið á Setrinum
Um nóg stórur áhugi er, so verður skipað fyri einum KT-skeiði á BSc-stigi, sum møguliga eisini kann brúkast, sum valskeið í MSc-útbúgvingum: "Introduction to FPGA-Oriented Digital Design (5 ECTS)". Tað er Tórur Strøm sum kemur at undirvísa frá 29. apríl og 3 vikur fram. Skeiðið telur 5 ECTS, umframt valfrítt 2,5 ECTS verkætlan aftaná fyri tey sum standa fyrra partin.
Málbólkarnir fyri skeiðinum eru bæði KT lesandi, starvsfólk í KT-vinnuni og íverksetarafyritøkum, sum arbeiða við kunningartøkni. Talan verður um dagliga undirvísing í 3 vikur á uml. 4 tímar um dagin eftir vanliga arbeiðstíð.
Skeiðið fer at hava lutvísa møtiskyldu, so í mesta lagi 3 dagar kunna forsømast uppá 3 vikur. Próvdøming verður innanhýsis demo av verkætlan og ein skrivlig frágreiðing við próvdøming: staðið/ikki staðið.
Tórur Biskopstø Strøm er ph.d. lesandi á Danmarks Tekniske Universitet. Heiti á ph.d.-verkætlan hansara er "Real-Time Multi-Core Communication and Synchronization". Hann granskar í at betra um samskiftið ímillum prosessara kjarnur, við serligum atliti til real-time skipanir. Hetta ger hann við at skapa hardware til endamálið, ið kann liggja á sama integrated circuit (IC) sum prosessarin.
Tórur hevur fingið stuðul til sína verkætlan frá Granskingargrunninum. Tað er í hesum sambandi, at hann heldur skeið í hardware menning til field-programmable gate arrays (FPGA).
FPGA eru IC við túsundavís, og upp til milliónavís, av logiskum blokkum, ið kunna forritast til at bera seg at sum annað hardware, t.d., gates, floating-point multipliers, ella enntá system-on-chip við fleiri prosessarum.
Vanliga nýtir ein eitt hardware description language (HDL), so sum VHDL, til at lýsa sítt hardware, sum síðani verður umsett til eina bitfílu til at forrita sín FPGA.
Av tí at tað er ógvuliga tíðarkrevjandi og kostnaðarmikið at fáa gjørt ein IC, so verður FPGA ofta nýtt til test og prototyping, sum eitt stig eftir simulering men áðrenn ein fær gjørt ein IC. Teir verða tó eisini meira og meira nýttir í lidnum skipanum, bæði tí at kostnaðurin er minni enn at fáa gjørt ein IC, serliga tá nøgdin er lítil, men eisini tí at tað ber til at gera dagføringar eftirfylgjandi við at rætta bitfíluna.
FPGA hava leingi verði nýttir innan teleídnaðin, men eru í dag nýttir alsamt meira í aðrari vinnu, fylgisveinum, og eisini til endabrúkarir (sí www.redpitaya.com).
Endamálið við skeiðinum er at geva luttakarum ítøkiligar royndir við hardware menning og FPGA tøkni.
Tey, sum hava áhuga fyri hesum skeiði vera biðin um at senda teldupost til hannesg@setur.fo innan 12. apríl, sum svarar við nærri upplýsingum um skeiðið. Luttakaraavmarking er uppá 20 pláss.
Skeiðið er ókeypis fyri lesandi á Fróðskaparsetrinum. Um tøk pláss eru, kunnu onnur taka skeiðið sum stakskeið. Kostnaðurin er 200 kr./ECTS sambært reglum Fróðskaparsetursins.
-
22.05.2019 Setrið NámsvísindadeildinNorðurlendsk læraraútbúgvingarráðstevna í 2020Fróðskaparsetrið verður í døgunum 12. - 14. mai í 2020 vertu...
-
22.05.2019 Til lesandiApplications open for continental shelf seminar in Arusha, TanzaniaIn September 2019, researchers, post-graduate students, civi...
-
22.05.2019 Setrið NáttúruvísindadeildinHvussu er tað at vera fuglur?Týskvøldið hin 28. mai kl. 19 verður forkunnugur fyrilestur ...


text:
Aftur á ár luttóku ungar Hvirlur á venjingarlegu, sum frælsa-sambandið í Smálandi (?LEINKJA) í Svøríki skipaði fyri. Vant verður í flottu inndura høllini “Telekonsult Arena“, undur kønu eygunum hjá venjarum, sum starvast á miðnámskúlanum í Væxjø. Hesin skúlin hevur Frælsa ítrótt sum breyt.
Ferðin úr Føroyum gekk, sum vant umvegis Kastrup, har vit tóku tok beinleiðis til Væxjø. Í Væxjø checkaðu vit inn á Scandic Væxjø (LEINKJA), sum liggur við høllina.
Fyrsta vening var fyrrapartin leygardag, har øll fingu høvi at venja sína sergrein. Hesar venjingar vóru spjaddar runt í høllini, sum hóast tað vóru 87 luttakarar á venjingarleguni, eitt venjaraskeið og vanlig venjing hjá tveimu feløgum, ikki tyktist yvirfylt. Í tí eina horninum vandu Helena (diskuskast) og Guðrið (hamarkast), í næsta hornið vandu spjótkastarnir (Elin og Sunniva), innanfyri rennibreytina vandi Lýdia (kúlustoyt), meðan leyparnir (Sjøfn, Miso og Tóki) og Sprintarnir (Dánjal, Lý, Jóhanna) vandu ymsa grundvenjing partvís á serligum máttum í miðuni, og partvís á rennibreytunum.
Eftir ein góðan bita í Tipshallen, har Zlatan Ibrahamovich debuteraði á svenska landsliðnum móti Føroyum, var aftur fari at venja. Henda venjing var lík tí fyrru, har fólk vandu sína sergrein. Lýdia valdu tó diskuskast hesaferð, meðan leyparnir sluppu at royna seg við tekniska partinum av teirra sergrein meðan sprintarnir fingu píkarnar uppá.
Tá venjingin var av, stóð valið millum at vera verandi og eta, ella at skunda sær yvir at shoppa. Hetta tyktist vera ein løtt avgert tí 5 min eftir at venjing var lokin, vóru allar hvirlurnar ávegis til Grand Samarkand. So mátti maturin koma seinni.
Annar dagurin byrjaði aftur við sergreina venjing. Her fóru sprintarnir at venja rimarenning, meðan leyparnir vandu lopstyrki og kastarnir lyftiteknik.
Síðsta venjingin var, sum vant fyriskipa av næmingum á miðnámskúlanum. Henda venjing byrjaði við spæl, men so bleiv tað strævið, tí nú kom cirkulin. Ein cirkul har tað vóru 11 statiónir, og á hvørjari statión vóru 3 øvilsir, sum stressaðu somu vøddar. Hvørt øvilsi skuldi gerast 2 ferðir í ½ mín, so arbeiðstíðin í cirkulin var 33 min. So komu boð um at “hetta gera vit so umaftur”. Aftaná var meir venjing áðrenn fari var til at loysa upp og strekkja.
Aftur var tíð at shoppa eitt sindur, men so var fari inn á føstu matstovuna til endaliga bitan úr Væxjø. Tað er Hong Kong, sum bjóðar eina serliga buffet, har ein fær møguleika til sjálvur at velja ráðvørðuna, sum kokkurin síðan tilbereiður meðan man bíðar.
Restina av kvøldinum, sum hjá summun var langt, var so hugna sær áðrenn toki fór aftur í Væxjø kl 07:10 mánamorgun. Meðan hetta verður skriva situr ferðalagi í flogfarðinum ávegis til Vágarnar.
Í kvøld byrjar venjingin so aftur í myrkrinum og kuldanum á Tórsbreyt 🙂


text:
Evni
Firvaldur byrjar lívið í einum eggi. Hann umskapast fyrst frá eggi til ormveru og síðan frá ormveru til reiv-veru. At enda umskapast hann frá reivveru til vaksnan firvald.
Um tú ert eitt dýr, er tað ikki líkamikið, hvønn lit tú hevur. Litirnir siga nakað um, hvar dýrini liva og hvussu.
Veitst tú av, at dýr eru meistarar í at krógva seg? Nógv tey flestu dýrini royna at krógva seg og fella saman við umhvørvinum, har tey liva.
Fjaðrar? KEKK! Eina lætta beinagrind? KEKK! Og stórir bringuvøddar? KEKK, KEKK!
Í Føroyum er eitt sjósavn – Føroya Sjósavn. Á Sjósavninum ber til at lúra í heimin undir sjónum og uppliva og læra um dýr og plantur, ið har liva.
Øll tindadýr hava smáar kálkplátur uttan á kroppinum. Á smáu kálkplátunum kunnu sita tindar, og tí verða dýrini í hesum bólki nevnd tindadýr.
Hvussu eitur heimsins elsta dýr og mann tað liva undir Føroyum? Les meira her!
Krabbi skiftir ham, tá ið hann veksur. Sært tú gamla hamin og krabban, kanst tú undrast á, at so stórt dýr hevur ligið í so lítlum hami.
Náttúran er full av býlum. Les um býlini og síggj hvørji dýr búgva hvar.
Heiðafuglur hevur reiður í haganum. Flest allur heiðafuglur finnur føði í haganum og niðri í fjøruni. Les meira um heiðafugl her!
Nógv sløg av smáfugli eru komin til Føroya, síðan viðarlundir eru komnar, og fólk eru farin at fáa sær urtagarð.
Hóast 71 % av jarðarflatanum er hav, eru bara 3 % av heimsins fuglasløgum sjófuglur. Í Føroyum er heilt nógvur sjófuglur, tí her er nógv føði í sjónum.
Visti tú, at fiskur hevur ein luftlumma, sum hjálpir honum at halda seg uppi í sjónum? Les meira her!
Tey flestu dýrini hava 5 sansir. Tey síggja, hoyra, føla, smakka og lukta. Men flestu fiskar hava eitt sansagagn afturat ...
Ryggleys dýr hava onga beinagrind eins og vit, og tí hava tey heldur ongan rygg. Les meira her!


text:
Hávur hevur altíð hugtikið fólk. Skjótleikin og hvøssu tenn hansara hava verið orsøk til óteljandi ræðu søgur og eisini ræðufilmar.
Heimsins næststørsti fiskur er hávaslagið brugda. Hon verður 15 m long og er eisini undir Føroyum.
Brugda má tó sigast at vera rættiliga friðarligt hávaslag, og hon etur bara æti.
Beintenn í skræðuni
Strýkur tú hondina fram eftir hávaskræðu, kennist hon hvøss. Eingin roðsla er í skræðuni, men smáar beintenn, sum liggja aftur eftir. Fyrr vórðu skógvar gjørdir úr hemaraskræðu!
Livandi ungar
Hávur hevur beinagrind beinagrind úr bróski alt lívið.
Hjá bróskfiski, sum hávi og skøtu, verða eggini gitin inni í búkinum á kvennfiskinum. Summi sløg, t.d. hávur, leggja livandi ungar, og onnur, t.d. reyðhávur, leggja egg við einum næstan búnum unga í.
Smáblettuti reyðhávur
Á Sjósavninum eru reyðhávarnir raskir at gýta, men tað kemur bara ungi úr eggunum, um kvennfiskurin er kviðin, tá ið hann kemur á Sjósavnið.
Smáblettuti reyðhávur er langur og fimur. Hann hevur lítið høvd og lítlan stert og heldur smáar fjaðrar. Sum hávar flest svimur hann ovaliga í sjónum, úr 10 m og vanliga ikki longri niður enn 100 metra dýpi á okkara leiðum.
Hemari
Hemari sær væl, og tevið er framúr gott, so hann tevjar dýr langt burturi. Hemari svimur ógvuliga skjótt og er fimur fiskur. Hann verður í mesta lagi 4 m langur, tó sjáldan yvir 3 m. Hann kann viga yvir 300 kg, men vanliga viga stórir hemarar um 150 kg.
Í kjaftinum hevur hemari fleiri røð av hvøssum tonnum. Missir hann tenn, fær hann nýggjar beinanvegin, tí innan fyri tenninar eru eykatenn. Allar tenninar standa afturá og eru tí góðar at taka við. Hann fær ikki tugt við tonnunum, og tí má hann svølgja fongin í heilum líki.
Og hemari er átufrekur. Tá ið hann kemur fram at føði, leggur hann seg á liðina, letur kjaftin upp, læsir hann um dýrið og skræðir tað í seg.
Seinastu árini hevur verið kappast í Føroyum um at fiska tann størsta hemaran.


text:
Føroyingar kunnu nú gleðast um, at skuldarbyrðan hjá landskassanum er minkað við 500 mió. kr.
10. juni fyri 20 árum síðani undirskrivaðu táverandi landsstýrið og danska stjórnin eina avtalu í sambandi við bankamálið. Grein 2 í avtaluni snýr seg um skuldina hjá landskassanum. Avtalan hevði við sær at:
- Góðar 4 mia. kr. vóru umskipaðar til eitt 20 ára lán til danska statin.
- 900 mió. kr. vóru eftirgivnar í skuldini og
- 500 mió. kr. vóru givnar, sum eitt rentu- og avdráttar frítt lán í 20 ár.
Tær 500 mió. kr. skuldu tó bara rindast aftur til danska statin, um Føroyar í juni í ár høvdu inntøku frá at vinna olju burturúr undirgrundini. Tað hava Føroyar ikki.
Danska fíggjarmálaráðið kunnaði hósdagin 7. juni fíggjarnevndina hjá Fólkatinginum um, at føroyska lánið á 500 mió. kr. dettur burtur sambært avtaluni frá 1998. Fíggjarnevndin tók kunningina til eftirtektar, sí Aktstykke nr. 113.
Lánið til danska statin á 4 mia. kr. er seinni umfíggjað, soleiðis at skuldin til danska statin í dag er 0 kr. Hinvegin hevur landskassin 4,6 mia. kr. í lánsbrævaskuld.


text:
Lýdia Poula Simonsen úr Hvirluni tók um vikuskiftið 17 ára gamalt føroyskt met í kúlustoyti. Við sínum kasti á 11,14 metrar í aðru royndini gjørdist Lýdia fyrsta føroyska kvinnan at varpa kúluna longri enn 11 metrar, og í fjórðu royndini betraði hon um metið, tá hon varpaði kúluna 11,15 metrar.
Lýdia luttóku um vikuskiftið saman við øðrum føroyskum ítróttarfólki á Tårnby Games, har allar tær fremstu frá danska meistaraheitinum vóru við.
Lýdia Poula Simonsen hevur ein langan kaldan vetur á Tórsbreyt, vant miðvíst við at fáa rætta upp tað tekniska, meðan hon samstundis hevur bøtt um kropsligu førleikarnar. Tað gingið støðugt framá og um vikuskiftið gjørdi hon ikki mætari enn at taka 17 ára gamla føroyska metið í kúlustoyti.
Í fyrstu royndini sat albogin sum hann skuldi, men av tí at hon ikki fekk kontakt við vinstra, so bleiv stoyti “einans” 10,38 m. Í pausini millum fyrstu og aðru roynd, arbeiddi hon við at fáa lendingina betri, og í aðru royndini sat hon. Úrslitið gjørdist at hon gjørdist fyrsta føroyska kvinna, sum kom útum 11 m strikuna. Neyva longdin var 11,14 m. Í triðju royndini var tað albogin sum sakk, og ti gjørdist tað nakað styttri. Í fjórðu royndini bøtti hon enn einaferð um tað føroyska metið. Hesaferð til 11,15 m. Síðstu tvey sótu ikki heilt, og lógu tey bæði millum 10 og 11 m.
Um longdina kann sigast, at tað er 45 cm longri enn hennar egna persónliga met, 19 cm longri enn 17 ára gamla føroyska meti, og at longdin hevði givið silvurmerkið á Gotlandi í 2017, skrivar heimasíðan hjá Hvirluni.
Lýdia rakk triðja plássið á Tårnby Games við føroyska metinum.


text:
Her er innbjóðing til svimjistevnu í svimjihylinum á Toftum, leygardagin hin 26. januar 2019, sum svimjifelagið FLOT skipar fyri. Gevið gætur at hetta er stevnan sum upprunaliga varð ætlað at skula vera hin 2. februar, sum nú er flutt til hin 26. januar í samráð við SSF og føroysku svimjifeløgini. Stevnan er fyri okkara yngstu aldursbólkar: 1, 2 og 3.
Author: rokur
Signhild føroyskt met og norðurlendskur meistari í 200 rygg
Signhild Joensen megnaði í gjárkvøldið at gerast norðurlendskur meistari í 200 ryggsvimjing, samstundis sum hon við tíðini 2:09.32 setti stórt nýtt føroyskt met og juniormet. Sí úrslitalistan her
Signhild átti sjálv metini á 2:10.11, frá FM á stuttgeil í mars 2017, og er harvið eisini fyrsta føroyska kvinna undir 2:10 í 200 metra ryggsvimjing.
Vár 2:02.18 og føroyskt met í 200 frí
Vár Erlingsdóttir Eidesgaard megnaði í gjár at seta nýtt føroyskt met og juniormet í 200 metra frísvimjing, tá ið hon sum fyrsti svimjari í 4×200 frí liðsvimjingini hjá føroyingum svam teinin uppá 2:02.18. Sára Ryggshamar Nysted átti metini á 2:02.60, frá Oyggjaleikum á Jersey í 2015. Sí úrslitalistan her.
Signhild 28.75 og føroyskt juniormet í 50 rygg
Hetta hendi í gjár, tá ið tær kappaðust í finaluni í 50 metra ryggsvimjing, á Norðurlendsku Meistarastevnuni 2017. Signhild Joensen úr Ægir svam teinin uppá 28.75 sekund, har Birita Debes átti føroyska juniormetið á 29.00 sekund, frá FM 2010. Sí úrslitalistan her.
Góð byrjan hjá føroyingunum á NM/NJM 2017
Føroysku svimjararnir eru komnir væl frá byrjan, nú á Norðurlendsku Meistarastevnuni og JuniorMeistarastevnuni 2017, sum er í Laugardalslaug í Reykjavík. Eitt er at Óli vann gull og Signhild bronsu, men hartil eru tey nógv sum hava betrað um sínar bestu tíðir. Sí yvirlit av SwimRankings
Óli 15:02.27 og gull í 1500 frí á NM 2017
Óli Mortensen megnaði á fyrsta degi av NM/NJM 2017 at vinna sær norðurlendskt gullheiðursmerki í 1500 metra frísvimjing, tá ið tann kappingin varð avgreidd í Laugardalslaug í Reykjavík.
Hetta í stórum stíli við nýggjum persónligum meti á 15:02.27, frammanfyri danska Alexander Aslak Nørgaard á 15:10.34 og svenska Mattias Glenesk á 15:27.35.
Óli og Alexander høvdu sum kunnugt eina øgiliga holmgongu á hesum teini á DM á stuttgeil herfyri, har Alexander endaði við at draga longra stráið í endaspurtinum. Men nú á NM var eingin endurtøka av hesum, við tað at Óli longu frá 200 dró væl frá hinum.
Sí úrslitalistan her. Besta tíð hjá Óla var 15:10.09 áðrenn hetta, frá HM á stuttgeil í Doha í 2014.
Signhild tvær ferðir føroyskt met, og bronsu á NM 2017
Signhild Joensen megnaði tvær ferðir at seta føroyskt met og juniormet í 100 metra ryggsvimjing, umframt at vinna sær norðurlendskt bronsuheiðursmerki á teininum, tá ið hendan kapping varð avgreidd nú á fyrsta degi av NM/NJM 2017 i Reykjavík.
Fyrst svam hon 1:00.91 í innleiðandi riðlunum um morgunin, til at kvalifisera seg til finaluna sama kvøld, og síðani betraði hon aftur um síni met til 1:00.50 í finaluni, sum rakk til bronsu í sera tættari kapping við donsku Sara Sylvest á 1:00.31 og Onnu Brandt Nielsen á 1:00.48.
Sí úrslitalistan her. Signhild átti sjálv føroyska metið og juniormetið á 1:01:00, frá Ægir-stevnu í oktober mánaða.
Frans 4:14.41 og danskur meistari í 400 blandað
Frans Johannessen vann í kvøld gull á DM á stuttgeil 2017, tá ið hann í finaluni svam teinin í tíðini 4:14.41. Alvi Hjelm varð nr 4 í tíðini 4:20.69.
Continue reading Frans 4:14.41 og danskur meistari í 400 blandað
Signhild 2:14.01, føroyskt met og gull á Danish Open 2017
Signhild Joensen vann fyri løtu síðani gull á Danish Open 2017, tá ið hon í 200 metra ryggsvimjing á langgeil snøgt sagt sorlaði sítt júst setta føroyska met og juniormet, við nú at svimja 2:14.01 í mun til 2:15.69 í morgun. Tíðin er eitt fult sekund undir nálatíðina til at vinna sær gullnál við stjørnu. Signhild svimur fyri Ægir í Klaksvík.


text:
UCI World Tour
UCI WorldTour er ein røð av sjálvstøðugum professionellum vegsúkklukappingum. Í 2009 og 2010 varð heitið Heimskalendarin og var stiggevandi í mun til heimsranglistan.
Innihaldsyvirlit
Status fyri kappingar í UCI WorldTour (og Heimskalenderin)[rætta | rætta wikitekst]
*Seinastu ferð fyriskipað í 2014.
Ranking 2009–2015[rætta | rætta wikitekst]
Kappsúkklarar fáa stig eftir plaseringum á teinum og samanlagt í teinakappingum sum víst í talvuni omanfyri. Stigini hjá einum liði verða roknaði út við at leggja saman stigini hjá teimum fimm ið hava hæst stigatal hjá liðnum. Somu reglar eru galdandi í landskappingum.


text:
Grækarismessuhaldið í Havn 2019
[Teksten findes ikke på dansk]
Grækarismessuhaldið í Havn verður sunnudagin 17. mars
kl. 15.00
Skótalið Sigmunds Brestissonar skipar fyri
Grærismessuhaldið í Havn sunnudagin 17. mars, har skótarnir saman við borgarum
í býnum, heilsa várinum og flytifuglunum vælkomnum til landið. Frá gamlari tíð
er sagt, at Tjaldri, tjóðfuglur okkara kemur á Grækarismessu.
Tað var Sverri Patursson, sum fyrstur helt
fólkafund á hesum degi í seinnu helvt á 1930 árunum; loysnarorð hansara vóru:
Latið smáfugl og heiðafugl hava frið!. Tað var Sverri Patursson sum heitti á skótarnar
um at halda henda dagin í 1942, tí hann meinti at skótarnir livdi eitt við
náttúruna.
Nú halda vit Grækarismessu við skótaskrúðgongu
og fólkafundum á fleiri støðum í Føroyum og heilsa Tjaldrinum, vælkomið til
land okkara aftur.
Allir skótar, úlvar, og títtlingar í Havn,
fara at ganga skrúgongu og Havnar Hornorkestur spælir.
Skótar møta eftir fyriskipan hjá egnum liðum, men klokkan 14.45 fer skrúðgongan
úr Vágsbotni.
Gingið verður eftir Bøgøtu, síðani eftir
Tróndargøtu, Niels Winthersgøta, Steinatún, Niels Finsensgøtu oman á Vaglið.
Sjálvt Grækarismessuhaldið verður á Vaglinum í Havn klokkan 15.
Í ár verður tað Elin Hentze, ið heldur grækarismessurøðuna.


text:
Sum "finala" á venjingarleguni bleiv skipað fyri einum einkultstarti. Kappingin var samstundis fjórða av fimm einkultstartskappingum í GIANT Várkappingini 2017.
Hóast sera, sera, sera gott veður var uppmøtingin so sum so. Fimm mans stillaðu upp. Harav høvdu tríggir luttikið á venjingarleguni sum TSF skipaði fyri í vikuskiftinum.
Ætlanin var, at luttakararnir skuldu kappast í Suðuroy, har venjingarlegan eftir ætlan skuldi vera. Ístaðin bleiv venjingarlega og kapping flutt longur norður.
Kappast var í Havn, og kappast var á teininum millum Rundkoyringina við R. C. Effersøesgøtu og rundkoyringina við Skansan. Eitt umfar er 6 km, og súkklarar skuldu í dag koyra 24 km einkultstart, altso fýra ferð eftir Ringvegnum og Yviri við Strond.
Spenningur var undan kappingini um nú venjingarlegan fór at ávirka úrslitið, eftirsum nakrir av luttakarunum høvdu súkklað alt vikuskiftið á tamb.
Tað merktiskt at fýra venjingar høvdu verið frammanundan kappingini sunnukvøldið, men hóast tað so megnaðu bæði Jan Hjaltalin Olsen og Gunnar Dahl-Olsen at koyra eina heilt góða tíð. Teir brúktu ávikavist 41 minuttir og 25 sekund og 39 minittir og 45 sekund um teir 24 kilometrarnar.
Tó skal sigast at stutt var aftur til triðjaplássið. Tað var rættiliga tætt millum Jóanis Albert Nielsen og Jan, og bert 12 sekund skilti hesar ungu og sterku súkklarar.
Vinnaratíðin var 39 minuttir og 45 sekund og tað gevur eina meðalferð á umleið 37 km/t.
- Havi megnað at koyrt fleiri kappingar við væl hægri meðalferð, men hetta er heilt ókey tá hugsað verður um, at vit hava vant hart alt vikuskiftið á tamb. Beinini vóru troytt og tað var fitt av vindi í dag, segði ein troyttur og nøgdur Gunnar Dahl-Olsen eftir kappingina.
Úrslitið, 24 km Einkultstartur:
1. Gunnar Dahl-Olsen, 39 minuttir 45 sekund
2. Jan Hjaltalin Olsen, 41.25
3. Jóanis Albert Nielsen, 41.37
4. Áslakkur Nesá, 42.46
5. Tóri Thorleifsson, 47.02
Samlaða úrslitið av GIANT Várkappingini 2017 sæst í viðheftu fílu.
Næsta kapping sum TSF skipar fyri verður Landavegsúkkling. Tá verður kappast á Sandoynni. Kappingin verður komandi leygardag, tvs. leygardagin 13. mai.
GIANT várkappingin 2017, samlaða úrslitið.xlsx


text:
- Tíðindi, mentan og ítróttur
H71 einsamalt á odda
H71 er nú einsamalt á odda í bestu kvinnukappingini.
Í dag var oddadystur í Vestmanna, har VÍF tók ímóti hoyvíkingum.
H71 vann dystin 29-27, eftir at tær høvdu verið á odda 14-12 í hálvleikinum.
Úrslitið hevur við sær, at H71 er einsamalt á odda í kappingini við fullum stigatali fyri tríggjar dystir.
Í hinum báðum dystunum hevur H71 vunnið á Kyndli og Neistanum.
Gongdin er merkisverd, tí hetta er bara annað árið, at ungu H71-spælararnir spæla í bestu deildini.
VÍF-H71 27-29 (12-14)
Neistin greiðan sigur á STÍF
Í hinum dystinum, sum varð spældur í dag vann Neistin á útivølli greiðan sigur á STÍF.
Neistin vann 25-16. Hálvleiksstøðan var 15-10 til Neistan.
Toppskjútti hjá Neistanum bleiv Fríða á Dunga við seks málum. Poula Dulavík bleiv toppskjútti fyri STÍF við fýra málum.
Støðan nú øll feløgini hava spælt tríggjar dystir
Komandi dystirnir:
Sí eisini


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Sunday, June 5, 2011
Fyrilestur um nútíðar avbjóðingar fyri Kristindómin
Sjálvt innihaldi í fyrilestrinum byggir uppá nakað av tí lesnaði eg í løtuni eri í holt við. Eg havi ætlanir um at skriva nakrar styttri greinar her á blogginum, við atliti til sumt av tí so kom fram undir fyrilestrinum.


text:
Til veitara
Á Keypsportalinum kunnu øll áhuga síggja, hvørjar almennar útbjóðingar verða lýstar í sambandi við keyp av vørum og tænastum. Her ber m.a. til at síggja, hvørjar vørur og tænastur verða bjóðaðar út, hvør bjóðar út og nær freistin er fyri at lata tilboð inn.
Tá veitarar skulu fyrireika eitt tilboð, ber til at fáa góðan íblástur á donsku heimasíðuni udbudsportalen.dk. Her á síðuni er ikki nøkur fullfíggjað vegleiðing í at gera og lata tilboð inn, men niðanfyri er ein listi við nøkrum mistøkum, ið ofta koma fyri tá veitarar arbeiða við at lata tilboð inn. Í summum førum kunnu hesi mistøk hava við sær, at útbjóðari noyðist at síggja burtur frá einum innkomnum tilboði. Tað lættir tí um, bæði hjá útbjóðara og tilboðsveitara, um hesi mistøk ikki verða gjørd.
Nøkur vanlig mistøk
- Komið er ov nær innlatingarfreistini, áðrenn farið verður undir at fyrireika tilboðið
- Ov lítið verður gjørt við at seta seg inn í uppgávuna
- Arbeiðið at gera tilboðið er illa lagt til rættis og illa stýrt
- Starvsfólk við lítlum ella ongum royndum verða sett á uppgávuna
- Farið verður ov lættliga um formlig krøv
- Gomul tilboð verða endurnýtt, uttan nøktandi tillaging til nýggju útbjóðingina
- Langur frístílur verður skrivaður um, hvussu framúr vøran ella tænastan er
- Spurt verður um fakta uttan at hyggja í útbjóðingartilfarið fyrst
- Tilboðið verður ikki rættlisið, áðrenn tað verður latið inn
- Hugt verður ikki eftir (møguligum) lista við spurningum og svarum


text:
Gerst kundi
Vit bjóða tær, sum kunda í Norðoya Sparikassa,eina breiða viftu av tænastum. Við dugnaligum starvsfólkum, ið øll seta kundan í fremstu røð, eru tú og fíggjarligu viðurskifti tíni í bestu hondum.Vit veita tær holla ráðgeving í øllum fíggjarligum viðurskiftum. Saman finna vit bestu loysnina, ið er snikkað til júst tín tørv og ætlanir.
Hevur tú eitt gott hugskot til eitt nýtt virki ella felag, ætlar tú at byggja út, keypa eina verandi fyritøku ella ynskir tú at gera íløgur, ert tú vælkomin at seta teg í samband við okkum. Vit eru til reiðar at ráðgeva tær.
Ja takk, eg ynski at gerast kundi í Norðoya Sparikassa
Tað er lætt at gerast kundi í Norðoya Sparikassa. Set teg í samband við okkum, og vit hjálpa tær at flyta allar tínar fíggjarligu tænastur yvir í Norðoya Sparikassa.
Vit syrgja fyri, at gjaldavtalur og aðrar fastar flytingar halda fram og verða goldnar av kontu tíni í Norðoya Sparikassa. Vit avgreiða netbanka, gjaldkort og tænastur annars.
Ring til okkum á telefon 475000 ella skriva ein teldupost til ns@ns.fo. Kundaráðgevarar okkara eru til reiðar hjálpa tær.
Viðheft niðanfyri eru kundaskjøl, sum skulu fyllast út, undirskrivast og latast Norðoya Sparikassa, áðrenn tú gerst kundi. Tú kanst fylla skjølini út á telduni, síðani skriva tey út og undirskriva. GG: Skjølini mugu goymast á telduni og síðani fyllast út.
Stovnanarskjøl:
Váttan um skattafráboðanarskyldu
Oprettelse af kundeforhold:
Erklæring om skatteindberetningspligt
Establishment of Customer Relationship:
Declaration of tax reporting liability


text:
[This text is not available in English]
Góður matur og tónar í Mentanarhúsinum í Fuglafirði
Leygarkvøldið 8. desember kl. 19:00 verður jólakrás innan mat og tónleik til kræsna góman Kalvafiskiklógvin og elskuligi meistarakokkurin Gutti Winther, fer at ganda 3 rættir:
Føroyskir brellbitar við makreli, laksi, saltfiski, tarvskjøti úr Stóru Dímun & súltaðum grønmeti.
Dipp & breyð Braisseraðan lambsbógv við leyki, røtum, káli, eplum, urtum & portvínssauce Sjokuláta, kirsuber, nøtir & jól
Omaná verður leskilig konsert við húsorkestrinum mannaðum av trimum Plúmmarum og gestasangara. Plúmm eru eitt stuttligt bland av okkara fremstu flogvitum innan tónleikin, teir funnu saman í ungum árum, og hava líka síðan leska tónatystar føroyingar við sínum frámúr góða spæli.


text:
Eg gleði meg longu til okkara næsta dans saman við Herbjørg Wassmo, hon er ikki keðilig. Og nú er eisini stund at gleða seg til ta spildurnýggju "Ikki fyrr enn tá" eftir Oddfríð M. Rasmussen.
Dec 6, 2018
Bókastev í advent
Tað passar soleiðis, at tað er ofta mítt tørn at leggja hús til bókastevið hesa tíðina, og tað er so serstakliga hugnaligt, tí at alt jólapyntið lýsir upp í stovuni, har vit fara "innar, um enn hon er trong..." og taveitdenn, at vit hoyrdu "ein stillan song"...okey hann var kanska ikki so stillur. Seinasta bókin í bókarárinum var Liebhaverne hjá Onnu B.Ragde, nei eg má siga, at nú er soðið blivið nakað tunt hjá henni, har manglaðu bollar, ella sum onkur sigur: langt var millum snapsirnar. Vit ótu eina oksagrýtu frá Rose Poulsen í Ljósá. Forrætturin var ein laksarósa. Og rósan Rose fær okkara besta viðmæli.
Eg gleði meg longu til okkara næsta dans saman við Herbjørg Wassmo, hon er ikki keðilig. Og nú er eisini stund at gleða seg til ta spildurnýggju "Ikki fyrr enn tá" eftir Oddfríð M. Rasmussen.
Skrivað hevur Bergljót klokkan 12:33
Subscribe to: Post Comments (Atom)


text:
FYSIOTERAPI / ERGOTERAPI
Telefon: 404668
Fax: 459080
Opið: Mánadag til Fríggjadag kl. 08:00 - 16:00
Fysiurgisk deild liggur á gøtuhædd á sjúkrahúsinum
Leiðandi fysioterapeutur: Benadicta Ellingsgaard
Á fysiurgisku deild fæst fysioterapi og ergoterapi.
Á deildini arbeiða 5 fysioterapeutar, 1 ergoterapeutur og 1 hjálparfólk.
Fysio-og ergoterapi verður givin eftir læknaávísing.
Endamálið við ergo- og fysioterapi er:
At sjúklingurin fær førleika til ein so góðan og sjálvstøðugan gerandisdag, sum til ber. Harafturat skulu ergo- og fysioterapeutar vera við til at betra ella varðveita heilsuna hjá fólki alment.
Ergoterapeutisk tilboð:
- Førleikavenjingar:
- Fysio-og ergoterapi verður givin eftir læknaávísing. Tó kanst kommunulæknar bert ávisa beinleiðis til heitvatnsvenjing, paraffin- og sandviðgerð.
- ADL venjingar (gerandis aktivitetir) - sum kunnu vera persónligt reinføri, í og úrlæting, eting og heimavenjingar annars.
- Mentalar venjingar (eftir heilaskaða): kann verða venjingar í orientering, koncentratión, kropsuppfatan og rúmfatan.
- Venjingar annars: rørslur, styrki, sansastimbran, koordinatión, ødemviðgerð, balansa, grov- og fínmotorik.
- Hita- og kuldaviðgerð.
- Ergonomiskar venjingar og vegleiðingar.
- Roynd, tillagan og útflýggjan av hjálpartólum.
- Heimavitjanir í samband við hjálpartól og møguligar broytingar.
- Vegleiðing av sjúklingum, avvarandi og øðrum fakbólkum.
- Andlitsviðgerð. Stimbran av vøddum, etingar- og svølgtrupuleikum.
Útgerð:
Ergoterapeuturin hevur hølir við ymiskum venjingaramboðum. Køkur og baðirúm er tiltaks á sjúkrahúsinum sum venjingarhølir. Harafturat er sandkassi og parafin á deildini.
Fysioterapeutisk tilboð:
- Uppvenjing so sum balansu-, styrki-, rørslu-, koordinatións- og førleikavenjingar. Hesar venjingar verða givnar bæði til einstaklingar og bólkar.
- Handaviðgerð.
- Ergonomiskar venjingar og vegleiðingar.
- Roynd, tillagan og útflýggjan av hjápartólum.
- Heitvatnsvenjing.
- Lungnaterapi.
- Vegleiðing av sjúklingum, avvarandi og øðrum fakbólkum.
- Hita- og kuldaviðgerð.
- Heimavitjanir í samband við hjálpartól og møguligar broytingar.
- El. Viðgerð.
Útgerð:
Fysioterapien hevur hølir við ymiskum venjingaramboðum so sum súklur, stepparar, balansubrettir, steppbonkar og venjingarmaskinur og viðgerð tól sum Ultraljóð, Stuttbylgju, TNS og Laser. Umfremt eru ein fimleikasal til taks á sjúkrahúsinum.
Harafturat hava vit ein heitvatnshyl har vatnið er 34-36 gradir. Hylurin er umleið 4x6 metur og er 1,4 metur djúpur. Øll fólk ið hava ávísing frá einum hvørjum lækna, kunnu nýta hylin.
Petö venjingar:
Petö venjingar eru ætlaðar børnum í aldrinum uml. 6mdr -18 ár sum hava cerebral paresu (CP). Venjingarnar vera á tí støði har barnið er, soleiðis at man fær motivera barnið til at vera aktivt við í venjingunum. Eftir besta førimuni verður miðja ímóti at barnið ger øvilsini sjálvstøðugt, tey verða tí býtt sundur í smærri bólkar eftir hvat støði og aldur tey eru á.
Konduktiv pedagogik er at arbeiða við nátúrligu útviklingini hjá børnum, og tí er skeiði útvikla útfrá teirra sjón. Petö venjingarnar gjøgnum skeiði, eru øvilsir sum eru simpul og ikki krevja nógv reiðskap, men at arbeiða við at brúka kroppin sum tann nátúrliga útviklingin er. Í tí føri, har barnið ikki kann gera øvilsini, læra tey kompenserandi øvilsir sum líkjast mest møguligt. Meginparturin av skeiðnum verður leitt av einum útbúgvnum Petö instruktøri. Við Terapeut/Pædagog til at hjálpa.
Meginparturin av venjingunum vera framdar ígjøgnum spøl og sangir við øvilsum, soleiðis at børnini kenna øvilsini aftur. Børnini verða uppfordrað og útfordrað til at tey brúka allan kroppin fyri at styrkja teirra veiku síðu eins nógv sum hina síðuna. Foreldrini/stuðulin eru ein partur av venjingini, soleiðis at tey fáa eina vitan um, hvussu tey kunnu arbeiða víðari heima.
Tá skeiðið er loki fáa foreldur at barninum eitt skriv, har tað verður tikið saman um hvussu tað hevur gingist á skeiðnum, samstundis fáa tey eitt papír við nøkrum øvilsum, sum vendir sær til teirra barn. Venjingin er alt nakað, ið børnini brúka í dagligdegnum, og tí leggur skeiðið seg eftir, at foreldur og børn venja víðari tá tey fara heim, soleiðis at útviklingin ikki endar eftir skeiðið.


text:
Bara dekkarar gjalda fyri skúla
Jørgen Niclasen, formaður fólkafloksins, hevur lagt uppskot til samtyktar fyri løgtingið, har heitt verður á landsstýrið um at gera lógaruppskot, sum tryggjar, at okkara ungu fáa ókeypis trygdarskeið fyri manning á fiskiskipum.
Uppskotið verður lagt fram í morgin, hósdagin 7. mars.
Viðmerkingar
Vit rósa okkum ofta av, at í okkara landi eru útbúgvingarstovnar ókeypis fyri næmingin. Um ein gongur á Glæsi, er skúlagondin ókeypis, og eisini fær næmingurin lestrarstuðul. Um ein seinni fer á Fróðskaparsetrið, er sama galdandi.
Ein, sum fer á Vinnuháskúlan at lesa til skipsførara ella maskinmeistara, fær eisini skúlagongdina ókeypis, umframt at fáa lestrarstuðul alla skúlatíðina. Soleiðis kundi ein hildið fram at nevnt ókeypis skúlar.
Men um ein ungur vil til skips, er krav at hava trygdarskeið. Øll, sum sigla við skipum, skulu á skúlabonk at læra um trygd, áðrenn tey sleppa at mynstra. Men nú kemur ein stór rokning. Sitandi samgonga hevur longt um tíðina, sum trygdarskeiðið er, og somuleiðis er rokningin hækkað.
Um ein ungur vil til skips, skal hann rinda 6.500 kr fyri at sleppa á skúlabonkin, sum landið krevur av honum
Hví skulu sjófólk verða tey einastu, sum skulu rinda fyri skúlagongdina. Tað er ikki rímiligt. Tí verður skotið upp, at okkara ungu fáa ókeypis Trygdarskeið fyri manning á fiskiskipum. Vit eru hóast alt ein fiskivinnutjóð.
Í dag eru summir fólkaskúlar, sum bjóða næmingunum ókeypis ella partvíst ókeypis trygdarskeið. Spurningurin er, um ikki allir skúlar skuldu verið álagdir at bjóða næmingunum ókeypis trygdarskeið.
Seinnu árini hevur mangan verið trupult hjá fiskiskipum at fáa manning. Kravið um, at áhugaður skal hava lokið dýrt trygdarskeið, áðrenn mynstrast kann, eigur sín lut í trupulleikanum.
Uppskotið merkir eina útreiðslu fyri landið. Men tá hugsað verður um, at sitandi samgonga hevur fleirfaldað tilfeingisgjaldið, so fiskivinnan í ár skal rinda 300 milliónir kr. í landskassan, so er tað ikki meir enn rímiligt, at partur av hesum peningi fer til at geva okkara ungu ókeypis trygdarskeið.


text:
Klár at nýta frá 3. mai 2018!
til at brúka IntoWords á tína iPhone.
Sí her, hvussu tú heintar og installerar hana:
Soleiðis stillar tú knappaborðið
Soleiðis kanst tú installera Windows á eini Mac-teldu, so tú kanst brúka CD-ORÐ til Windows á føroyskum:
Far til hetta leinki hjá Apple og fylg vegleiðingini
Her er vegleiðing til nýggju útgávuna 3.0, skrivað sum venjingar.
Brúka hesar venjingar dúgliga, so læra tit skjótt at brúka IntoWords.
Kanska er hendan vegleiðing eisini vælegnað sum venjingar fyri allan klassan.
Skrivið fyrstu síðuna í hesi vegleiðing út til at krossa lidnar venjingar av við.
Í vegleiðingini sært tú, hvussu IntoWords til Mac hjálpir tær at lesa og skriva á donskum og øðrum málum á tínari Mac-teldu. (Tíverri ikki á føroyskum).
Sí vegleiðingina: (pdf)
Upplestur:
intoWords til Mac lesir allan tekst fyri tær á netinum, í pdf-skjølum, í teldupostum ella í tíni tekstviðgerðarskipan.
Fá stuðul til tekstskriving:
Tá tú sjálv/ur skal skriva tekst, kanst tú brúka orðauppskot, ið geva góða meining til framhaldandi skriving. Forritið gevur tær uppskot, fullfíggjar orðið og hjálpir tær at stava, meðan tú skrivar - á sama hátt sum lesi- og skriviforritið CD-ORÐ. Orðauppskotini eru grundaði á tøknina hjá CD-ORÐ, sum merkir, at góðskan er á sera høgum stigi.
Les og skriva á donskum og enskum:
IntoWords til Mac hevur vangamyndir (profilar) til upplestur og orðauppskot á donskum og enskum. IntoWords til Mac krevur stýriskipanina Mavericks, har tað finnast røddir á fleiri ymiskum málum. IntoWords til Mac kann lesa (við systemrøddirnar frá Apple) á nógvum málum, men tað krevur, at tú hevur innlagt (installerað) eina rødd á tí málinum, tú ynskir at lesa upp við. T.d. Sara og Magnus á donskum, Emily á enskum, Sebastien á fronskum og Steffi á týskum. Um tú hevur ta donsku røddina Ida á telduni, kanst tú fáa hana sum upplesara.
Skipanar/systemkrav:
Mavericks
Upplestur í PDF-skjølum frá myndavísaranum riggar ikki:
Tað ber ikki til at lesa upp í PDF-skjølum, um tey verða upplatin í myndavísaranum. Upplestur riggar tó væl, um PDF-skjalið verður opnað í Safari.


text:
Hesi virðir skulu síggjast aftur í virksemi Landsbankans.
Nærlagni
Landsbankin fremur fakliga grundað arbeiði. Vit savna saman, greina og bera upplýsingar víðari um fíggjar- og búskaparviðurskifti, og kunnu altíð vísa á hagtøl og ástøði, sum stuðla upp undir arbeiðið.
Ágrýtni
Ein væl virkandi búskapur er grundarlagið undir vælferð, framgongd og trivnaði. Tí skulu starvsfólk Landsbankans ganga høgt upp í fíggjarligt støðufesti, og at skapa og tryggar karmar um føroyska búskapin.
Vitan
Starvsfólk Landsbankans skulu áhaldandi leggja seg eftir at vinna meira vitan um fíggjarviðurskifti og samfelagsbúskapin sum heild, fyri at kunna veita eina so dygdargóða tænastu, sum til ber.
Opinleiki
Landsbankin er ein tænastustovnur, og skal vera tøkur at greiða borgarum, politisku skipanini og privatu vinnuni frá viðkomandi fíggjar- og búskaparfakligum viðurskiftum. Landsbankin skal eisini halda seg fram at almenna orðaskiftinum, og vísa á, tá ið møguligur vandi er á ferð, og tá ið neyðugt er at seta tiltøk í verk.


text:
Bústaðapakkin lagdur fyri Løgtingið
Landsstýriskvinnurnar, Eyðgunn Samuelsen og Kristina Háfoss, hava í dag lagt lógaruppskotini í bústaðapakkanum fram fyri Løgtingið, sum komandi tíðina fer undir at viðgera uppskotini.
Bústaðapakkin fevnir um eina røð av átøkum, ið saman skulu viðvirka til, at útboðið av bústøðum kring landið veksur munandi, og at viðurskiftini á føroyska leigumarknaðinum verða meira skipað.
Sum liður í bústaðapakkanum fer Bústaðir skjótast gjørligt undir at byggja 200 framskundaðar leiguíbúðir, ið koma afturat teimum umleið 400 bústøðunum, sum almenna bústaðafelagið longu er í ferð við at byggja.
Harafturat verða broytingar gjørdar í leigulógini. Endamálið við hesum broytingum er at tryggja ein betur skipaðan leigumarknað, og at útboðið av leigubústøðum kring landið skjótast gjørligt verður økt.
Bústaðapakkin fevnir eisini um onnur, meira langskygd átøk. Eyðgunn Samuelsen, landsstýriskvinna í bústaðamálum, fegnast millum annað um, at kommunurnar nú fáa betri møguleikar at seta á stovn eldrabústaðir.
“Á henda hátt fáa kommunurnar møguleika at slóða fyri einum nýggjum bústaðamynstri, har yngru ættarliðini, sum hava tørv á fleiri fermetrum, kunnu yvirtaka teir størru bústaðirnar,” sigur Eyðgunn Samuelsen, landsstýriskvinna í almanna- og bústaðamálum.


text:
- Detaljer
- Skrevet af Hjørdis Verlandsdóttir Johansen
-
Hey .
So fara vit at hugsa um leikir til í summar. Enn er onki avgjørt, men vit vóna at fara á Norðurlendska Barnasjónleikarstevnu í Klakksvík komandi summar frá 29. juni til 05. juli 2009.
Nordis Amatørteaterråd byrjaði Norðurlendsku Barnasjónleikarstevnurnar - Børn spæla fyri børnum - saman við Sveriges Amatørteaterråd í 2001 í Sødertælje og har luttóku vit á Dramaverkstaðnum við leikinum "Fremmanda gentan". Síðani tá hava vit verið á øllum stevnum uttan einari, í Finlandi 2003 í Kokkolla við leikinum "Ikki eitt orð um morð", í Svøríki 2007 í Vimmerby við "Menniskja og tey fornesku".
Í ár skal stevnan so vera í Føroyum fyri fyrstu ferð, og tað verður so sum luttakarir frá vertslandi Dramaverkstaðið luttekur....um vit fara altso.... og TAÐ hevði verðið sera spennandi .
Side 11 ud af 11


text:
Vit kenna tað øll, at ein arbeiðsdagur loysir annan av. Uppgávurnar koma inn í støðugum streymi, og tíðin gongur við at fáa tær loystar! Vit eru upptikin av, hvat liggur á borðinum, og gloyma at hyggja upp og yvir á starvsfelagan!
Hvat er arbeiðsgleði?
Menniskju kunnu lýsa arbeiðsgleði á ymsan hátt. Allýsingin er treytað av, hvørji nøgdsemiskrøv tann einstaki setir. Men spyrt tú síðumannin her og nú, er skjóta svarið helst: góðar arbeiðsuppgávur og góðir starvsfelagar. Og rætt er tað.
Hví varpa ljós á arbeiðsgleði?
Tí at arbeiðsgleði er við til at fremja dygdina av arbeiði okkara og økir lívsgóðskuna, har millum annað gleði og gott sjálvsvirði sleppa at blóma.
Grundin til, at NOTION hevur valt ein brellbita um arbeiðsgleði, er grundað á upplivingar, eg sjálv havi havt á mínum arbeiðsplássi. Í øðrum førinum var tað vinarligur stuðul frá einum starvsfelaga, og hin upplivingin var tríggjar góðar karamellur á borðinum hjá mær! Tað fekk meg at seta spurning við, hvat eg geri til tess at fremja arbeiðsgleði hjá mínum starvsfelagum?
Prei
Her eru nøkur prei um, hvussu tú kanst økja arbeiðsgleðina hjá starvsfelaga tínum.
Tak ábyrgd: Øll hava felags ábyrgd av at skapa gott huglag og góð viðurskifti. Hugsa um, hvørji vanamynstur eyðkenna teg á hesum økinum. Eru vanamynstur tíni virðismikil, neutral ella avmarkandi fyri starvsfelagar tínar? Hugsa um, hvørji mynstur tú kanst broyta – her og nú – og harvið gera umhvørvið betri rundan um teg.
Viðurkenn: Nógvir mátar eru at viðurkenna starvsfelagar. Vanliga varnast vit mest munnliga viðurkenning, men vit skulu eisini minnast til at viðurkenna gjøgnum atburð. Tað kann vera at bjóða ein kaffimunn – tá tú kortini skalt fylla tær uppí aftur – ella legg eina karamellu á borðið hjá starvsfelaganum – á tann hátt viðurkenna og vísa vit, at vit ’síggja’ starvsfelagarnar! Munnliga kanst tú til dømis rósa starvsfelaganum, tá ið hann hevur loyst eina uppgávu væl. Bara hugflogið setir mørk. Við at viðurkenna fært tú eisini góð viðurskifti við starvsfelagarnar. Hetta er til gagns fyri teg líka væl sum fyri starvsfelagan.
Ansa hvør eftir øðrum: Vit hava øll somul havt brúk fyri eini hjálpandi hond. Hjálpandi hondin verður oftast afturlønt.
Smíl: Tað smittar.
Tak tí spakan í egna hond og framleið arbeiðsgleði millum starvsfelagarnar – tað sigst at løna seg aftur.
Góða eydnu og takk fyri karamellurnar.


text:
Leygardagin
18.mai verður farið til Suðriar at ganga úr Nesi í Hvalba, eftir bygdagøtuni
upp Káragjógv
og í Vatnsdal. Túrurin endar á Tvøroyri.
Staðkendur
ferðaleiðari verður við. Hetta er ein miðaltungur túrur.
Farið verður av Havnini við Smyrli kl. 7:00. Siglt verður
av Krambatanga aftur kl. 18.30.
Minnist til heit klæði, góðar gonguskógvar, góðan matpakka og reiðan pening.
Kostnaðurin verður 250 kr. fyri hvønn.
Tilmelding í seinasta lagi
fríggjadagin 17. mai kl. 13 hjá Visit Tórshavn á tel: 30 24 25 ella á
teldupost: torsinfo@torshavn.fo
Upplýs vinarliga navn og
telefonnummar við tilmelding.
G.G. Túrurin er fyri limir í Felagnum Tórshavn.
Ynskja tygum at gerast limur, vinarliga seti tygum
í samband við Visit Tórshavn.


text:
Ókeypis á Listasavnið/
Sum nakað nýtt bjóðar Listasavn Føroya í ár øllum vitjandi ÓKEYPIS inn á savnið vetrarmánaðirnar november, desember, januar og februar.
Listasavnið heldur til í náttúruvøkrum umhvørvi í viðarlundini í Havn, og framman fyri savnsbygningin standa fleiri standmyndir. Savnið er býtt upp í tveir partar. Í tí eldra partinum eru skiftandi framsýningar við verkum hjá bæði føroyskum og útlendskum listafólkum, og í tí yngra partinum er tann fasta framsýningin við einum breiðum úrvali av føroyskari list.
Í forhøllini, sum er millum báðar partarnar, er kaffistova. Listasavnið hevur eisini eitt fjølbroytt úrval av postkortum, plakatum og listabókum.
Rundvísingar fyri bólkar kunnu bíleggjast á tlf. 313579 ella á info@art.fo
Upplatingartíðir um veturin (1. sept. – 30. apríl) tý - sun kl. 13-16 (mánadag ikki opið)
Savnið er ikki opið hesar dagar: 24., 25., 26. og 31. desember og 1. januar.


text:
Ein fyritøka við royndum
Við royndum í stívliga 80 ár, hevur Poul Hansen heilsølan bygt upp eitt fjølbroytt og gott úrval av merkjavørum, og hevur stívliga 5.000 vørur í vøruskránni.
Síðani Poul Hansen fór undir virksemið heima hjá sær sjálvum í 1927, hevur fyritøkan verið ein familjufyritøka. Nú situr triðja ættarlið við róðrið. Tað, sum byrjaði við einum umboði fyri eingilskt tubbak og nakrar fáar kolonialvørur, legði lunnar undir fyritøku, sum framvegis er í vøkstri.
P/F Poul Hansen leggur dent á at hava eitt stórt og fjølbroytt vøruúrval, álítandi vøruútflyggjan og dugnalig starvsfólk. Harumframt verður nógv gjørt við at hava eyguni eftir øllum vørum, so góðskueftirlitið altíð er tryggjað.
Føroyski gerandisdagurin hevur altíð verið ryggurin í virkseminum hjá fyritøkuni, og vørur eru tøkar sjálvt í ytstu útjaðarum landsins. Við viðskiftafólkum um alt landið er fyritøkan ein góður samstarvsfelagi, tá ið ræður um at fylgja við marknaðarbroytingum.
Virkið hevur tí eisini broytt bygnað hesi seinastu árini, og er nú vorðið meira at kalla ein handils-fyritøka í breiðari merking, heldur enn ein heilsøla burturav. Tó so er heilsølan framvegis kjarnuøkið í samtakinum, sum fyri fáum árum síðani víðkaði virksemið til eisini at umfata matvøruhandlar. Í dag fevnir samtakið sostatt eisini um Samkeyp og Á handilsketurnar, umframt matvøruframleiðsluvirkið Krás í Hósvík, sum eisini er ein av týðandi deildunum hjá handilsfyritøkuni P/F Poul Hansen.


text:
Sambandið tráar eftir Javnaðinum!
2019-05-15 13:15
Tað er altíð løgið at síggja, hvussu javnaðarsinnaður borgarligi vongurin brádliga gerst undan vali. Sosialpolitisk mál verða hálovað sum aðalmál og søgulig, verkafólkið fær nýggjar borgarligar frelsarar, og nú eisini skal náttúran bjargast, tó harraboðini frá teimum vælbjargaðu teska teimum mótsatt!
Nýggjasta dømið er, at umboð fyri
Sambandsflokkin fiska eftir javnaðarstemmum til fólkatingsvalið grundað á, at
sambandsstemman er í tráð við ond Peter Mohr Dams. Tað kundi ikki verið meiri
fjart frá veruleikanum. Samríkjaflokkur er Javnaðarflokkurin, men sjálvræði
vilja okur, og tað vildi Peter Mohr Dam eisini, og ondin livir enn við
Javnaðarflokkinum á danatingi.
Hvørja sannføring einstaki javnaðarveljarin
hevur viðvíkjandi samband og loysing, hevur líka nógv at gera við
fólkatingssessin, sum kommunusamanlegging hevur, tí hetta skal til eina fólkaatkvøðu,
har føroyingar avgera. Somuleiðis viðvíkur sannføring Sjúrðar um loysing valla,
hvussu hann røkir fólkatingssessin. Sjón fyri søgn eru hansara avrik.
Det smukkeste blad i
Danmarks Historie
Segði P.M. Dam um Heimastýrislógina, sum er
grundarlagið undir sjálvræði okra, og hvat? Hetta vildi Sambandsflokkurin ikki
vita av. Tað sama er galdandi fyri eina ørgrynnu av sosialum málum, har
sambandið varð togað við av Javnaðarflokkinum. Eitt tað minni vakra blað í søgu
Sambandsfloksins er Georg L. Samulesen, sum tók undir við pensjónsskipanini, og
bleiv tveittur fyri borð. Ørkymlandi og dapurt, at sambandið fiskar so fjart
frá egnum leiðum, og ger tað ósiðiliga við at reingja søguna til egnan fyrimun!
Samstarvið talar fyri seg
Men so ofta hevur Javnaðarflokkurin togað og barst við Sambandsflokkin, sum so er vanligt í politikki, og hóast alt hava samstarvað væl og leingi um fleiri mál. Sjálvt um stríðið hevur verið hart fyri mál verkafólksins og teimum eldru, so hevur tað eydnast Sambandsflokkinum at stuðlað javnaðarpolitikkinum. Ístaðin fyri at reingja um søguna til sovorðið skitið spæl, so hevði verið betri at sambandið loysti sum nikkudukka Fólkafloksins.
Nei, ondina hjá Peteri Mohr Dam virða okur við at
velja Javnaðarflokkin, ikki smáborgarligar flokkar, sum mugu rekast í
sosialpolitiska rætt!
Jens Arni Leo Hammerfoss, formaður fyri
Suðuroyar Norðara Javnaðarfelag


text:
Í Siloakórinum eru umleið 30 sangarar, og kórleiðari er Eyðun á Lakjuni, sum hevur stjórnað kórinum síðani síðst í áttati-árunum. Vikuskiftið undan páskum var kórið á vitjan í Skotlandi, har sungið varð í ymsum kirkjum/samkomum.
Skráin í Salt klokkan 17 dýrabiðidag líkist skránni, sum sungin varð í Skotlandi – ein blandingur av føroyskum og enskum sangum, mest nýggjari og lættir sangir og gospel.
Undirspælið hava brøðurnir, Jóhannes Simonsen, klaver, David Simonsen, bass, saman við Teiti Isaksen, sum spælir trummur. Eisini verða fleiri solosangarar at hoyra syngja saman við kórinum.
– Byrjað verður kl. 17, og øll eru hjartaliga vælkomin, siga fyrireikararnir.


text:
DailyHouse skrivar her at tú prinsipielt risikerar at enda í bretskum gegli, um tú leggur myndir út á alnetið frá einum OL-øki, við tað at bretar við lógini ‘London Olympic Games and Paralympic Games Act of 2006‘ hava givið stjórnini serligar heimildir at verja Olympiskum sponsorum og miðlum.
Íðkarar og onnur ‘akkrediteraði’ skulu ganga undir sera strangar og umfatandi reglur, sum áseta at tey ikki mugu promovera nakað annað enn offisiellu OL-sponsorarnar, og at tey ikki koyra annað á alnetið, Facebook og líknandi, enn dagbóks-líknandi postar um seg sjálvi, møguliga við fotomynd av sær sjálvum innan úr økinum, men tá við góðkenning frá øllum sum eru á myndini. Video og ljóð innan úr økinum er strangliga bannað, og og eisini at ‘spæla journalist’ við at til dømis at ‘tweeta’ frá kapping ella kappingarneytum. Straffurin er at missa akkreditatiónina, sum merkir at tú ikki longur kanst taka lut í Leikunum yvirhøvur. Umframt møguligt rættarligt eftirspæl. Og, tey hava sambært nevnda skrivi stovnað eina ‘slatrisíðu‘, har akkrediteraði kunnu fara inn at melda onnur fyri brot á reglurnar … nakað sum hesin beachball-spælarin heldur kann misnýtast til at sleppa av við kappingarneytum:
“I do all of the right things, win all of my games in my pool and finish in the top position at the games leading into the semi-final. I then quickly post/tweet/blog this: “Won our games against China, USA. Next up the Brasilians. Game on! Going to go grab a refreshing protein shake to charge up before next game.. [insert /tag friend/competitor].”
My post is then reported by another team who deem it a clash with the policy. As it is directly related to competition and the activities of other participants – yes, it’s official, I have just broken the IOC social media policy. Even though journalists might have already reported on my win or what I did post-game this is irrelevant. So what happens next? I get a few retweets and all of a sudden I’m in trouble. What are the ramifications of me making such a post in the early stages of competition? Do I get disqualified or possibly even banned from playing in any further Olympic competition?
In brief, yes, it is quite possible I could have my accreditation withdrawn, and not be allowed to compete further. This is an extreme case scenario of course,and in reality it would be most likely I was first asked to take down any content that was deemed in breach. But here’s the best part – one of my competitors at the games could choose to report me in an attempt to get my accreditation removed, hence possibly removing me completely from the competition.”
Reglurnar fyri áskoðarar eru minst líka strangar, at tey ikki mugu leggja nakra mynd, video ella ljóð út á netið, Facebook, Twitter ella líknandi, og at tey annars skulu ganga undir eina rúgvu av treytum fyri yvirhøvur at sleppa inn. Tú mást til dømis ikki hava mat og drekka inn við, djór, størri fototól, fløgg frá londum sum ikki eru við í OL (har reyk Merkið), tendrarar, ljóðføri ella lutir við vørumerkjum á ið ikki eru OL-sponsorar.
Og út yvir tað eru tey eisini sera strang, tá ið tað kemur til at nokta ikki-sponsorerandi fyritøkum og miðlum at hekta seg uppá OL. Tað er til dømis ólógligt at seta orð saman sum Games, 2012 og/ella ‘Twenty-Twelve’, at nýta myndir sum kundu líkst einum tilknýti til OL, at brúka olympisku ringarnar, ella at geva burtur billettir til at promovera seg sjálvi. Har eru fólk sett av til at vera ‘vørumerkis-løgregla’, har The Guardian til dømis nevnir her, at tey ryktu út til at steðga eini myndarøð hjá (ikki-sponsorerandi) easyJet, tí at ein íðkari har helt einum flaggi á sama hátt sum tá ið hon vann OL-gull í Barcelona í 1992.
Á Swimmer’s Daily vísti eg herfyri til til grein um hvussu OL-trygdarfólk herfyri fóru eftir fotografum sum stóðu á alfaravegi og tóku mynd av OL-stadium. Róptu, tóku í kamera og skumpaðu, sambært einum leiðara tí tey vórðu trenað til hetta, inntil fotografarnir tilkallaðu løgregluna, ið søgdu at fotografarnir høvdu allan rætt at gera tað sum tey gjørdu. Ein viðmerkjari vísir at á at tey vist nokk tóku mynd av økjunum har fólk sleppa inn á stadium, og at ágangurin tí kann vera av trygdarávum; men tað sigur tó okkurt um hvussu farið verður fram.
Alt hetta skapar eina ávísa øsing nú, tí at ein rúgva av okkum sum kunnugt hevur vant seg við at leggja alt millum himmal og jørð út, á Facebook og aðrastaðni. Tað tykist sum um at bretar sjálvir halda at reglurnar eru í so strangar, íroknað fyriskipararnir sjálvir, og at tær tí kanska ikki fara at verða yvirhildnar heilt so strangliga sum skrivað stendur. Eitt dømi úr The Guardian, at tey nokk ikki fara at kolldøma Usain Bolt, bara tí at hann ‘tweetar’ um at drekka Pepsi heldur enn Coca Cola … sjálvt um tað reint prinsipielt er brot á reglurnar.
Men vit fáa at síggja … 🙂


text:
-
Ynski: Eg sóknist eftir felgum 4x108 við summardekkum, helst 17", men 16" og 18" kemur eisini upp á tal. Um tit eiga einar tílíkar, vinarliga kontakta meg.
-
Ynski: Heilársdekkum stødd 175 / 14. Ring 282568 um tit liggja inni við onkrum
-
Ynski: Hey :-) Vit leita eftir einum rímuliga nýggjum 7-persóna bili í góðum standi. Alt hevur áhugað. Um onkur hevur ein tílíkan til sølu, vinarliga send mær info um bilin saman við onkrari mynd :-)
-
Ynski: 4 píkadekk 185.50.15 ella å felgum sum passa til volvo .4 hol.
-
Ynski: 4 15" vetra-/heilársdekk á felgum. 4 hol.


text:
Sløkkiliðið
Sløkkiliðið veitir hjálp í sambandi við eld, ferðsluóhapp, oljudálking, húsaskaðar og druknivanlukkur.
Eldsbruni og onnur hjálp skal fráboðast tel. 112. Tá ið tú ringir, eigur tú at upplýsa, hvør tú ert, hvaðani tú ringir, hvar eldurin ella vanlukkan er og hvørjari hjálp, tørvur er á.
Sløkkiliðið skipar eisini fyri frálæru í eldsløkking og eldfyribyrging. Skúlar og aðrir bólkar kunnu spyrja seg fyri á støðini.
Akfarsflutningur
Sløkkiliðið flytir akfør bæði í sambandi við ferðsluóhapp og vanligan flutning. Annar kann flyta persónbilar og smáar lastvognar upp til 2 tons. Hin kann flyta størri akfør upp til 9-10 tons. Eisini er hann útgjørdur við einum 18 tons krana. Nærri upplýsingar um prísir og sløg av uppgávum fáast frá Sløkkiliðnum, tel. 30 21 00.


text:
Mentanarkvabbabbilsir á veg móti ævinleikanum/
Í bókapráti í útvarpinum í morgun viðmældi ein bókavørður ymsar bøkur á Býarbókasavninum, sum hon eftir øllum at døma ikki hevði lisið meginpartin av. Eg ivist ikki í, at hesin bókavørðurin lesur nógv, hon nevndi okkurt av tí síðst í sendingini, sum hon hevði lisið, men allíkavæl fekk hesin bókatátturin, har tíndaskriv verða siterað og googlaðar upplýsingar av hvat onnur halda um ymiskar bøkur verða nevndir, meg at hugsa um hetta ikki er okkurt serligt fyri mentanarmiðling í okkara tíð, at mentanarmiðlingin í rættiliga stóran mun er merkt av grunnskygni og vantandi innliti, sum í síðsta enda man koma av vantandi virðing av mentanartilfari í samfelagnum. Mentanarmiðlingin í Føroyum er annars vaksandi í løtuni, helst orsakað av einum ætlandi vaksandi fólksligum áhuga. Fríggjadagin kemur Sosialurin til dømis við sínum mentanarblaði og sama fríggjadag er Dimmalætting aftur á gøtuni við tveimum síðum, sum hvørja viku verða settar av til mentan. Hetta er í sær sjálvum ein uppraðfesting av mentanartilfari, ið tykist positiv. Eftirhondini er ikki býur, bygd ella lokaløki heldur, sum ikki hava mentanardagar á skránni, har skipað verður fyri framsýningum, útferðum, føroyskum dansi, fólkafundum, fyrilestrum, kvøldsetu, gaman og álvara, filmsýningum, brøgdum, matsølu, tivoli og tombola, andaligum fundum og guðstænastum, barnatiltøkum, poppkonsertum og øllum møguligum øðrum, sum rúmast undir tí sera breiða mentanarhugtakinum. Í útvarpinum er mentanarsendingin In mente ella mentanarcafé eina ferð um vikuna og harumframt diska tey eisini upp í sjónvarpinum við mentanarsendingini Grind 3.hvørja viku. Nú kunnu vit tískil ikki longur finnast at vantandi mentanaráhuga nøgdarliga sæð í føroyskum miðlum. Spurningurin er so bara hvussu tað stendur til við dygdini og dýpdini í teimum ymisku mentanartiltøkunum og í mentanarmiðling og fatan.
Vit hava meira frítíð í dag enn nakrantíð og tey flestu, sum eg kenni, hava ikki tíð til alt møguligt, sum tey kundu havt hug til. – “Nei, mann kann ikki alt” siga vit og nikka yvir á hvørja aðra í Keypsamtøkuni, áðrenn vit skunda okkum til hús at tendra fyri Facebook og Huffington Post og Ekstrabladet og BT ella portalinum og øllum teimum týdningarmiklu tíðindunum um elskulig djór og fólk, sum hava verið ordiliga fitt og hetjulig beint áðrenn tey doyðu ella um spennandi hendingar, sum “will make our skin crawl”. Alt hetta tilfarið hevur tað til felags, at tað tekur ómetaliga stutta tíð at sodna, upp til 10 sekund, men tíggju ferðir tíggju gevur hundrað og soleiðis rennur tíðin sum streymur í á. Ekstrabladet liggur á deyðastrá sum pappírsblað, men um vit telja internetklikk, er blaðið ein sannur mastodontur í kongaríkinum. Sum eg segði við næmingarnar í gjár: Sjálvt EG lesi idiotiskar greinar í Ekstrabladet.dk (men eg posti teir væl at merkja ongantíð á FB, tað geri eg heldur við greinar í Information, The Guardian, Artforum og tílíkt).
Eg eri ikki tann, sum máli fanan á veggin orsakað av mentanarbroytingum. Eg lærdi meg sjálv at lesa í einum donskum Anders And blaði í hálvfjersunum. Eg hugsi, at tað gongur bara væl við lesingini, og at støðan við móðirmálinum er nógv batnað síðani. Og so leingi sum vit tosa saman, eri eg ikki ørkymlað fyri málinum hjá soninum, sjálvt um hann dugir bæði danskt og enskt sjey ára gamal og eg eri heldur ikki ørkymlað í mun til telduspølini, sum hann spælir og sum hann lærir nógv av (sjálvt um eg sjálvandi haldi tað vera upplagt at lagt føroyska talu á nøkur av teimum best dámdu spælunum í ein vissan fart – hey, kundi hetta ikki verið uppløgd mentanaríløga hjá teimum nýslignu makrel- og alimilliarderunum, nåh ikki?).
Nei, tað sum ørkymlar meg mest er vit vaksnu og okkara vantandi áhuga fyri intellektuellari áherðslu og hugdýping. Vit googla í staðin fyri at uppliva, vit facebooka í staðin fyri at samskifta, vit smápráta í staðin fyri at ummæla, vit mentanarsnikksnakka í staðin fyri at viðgera, mentan er undirhald, vit rósa í staðin fyri at kritisera, vit royna at skáka okkum undan bókmentaligum torleika og vit tora væl at viðganga, at vit ikki fata list - tað er ikki so farligt og vit vitna um vánaligar matvanar. Okkara børn og ungu kopiera okkum í øllum sum vit gera, eisini tað andaliga dølsknið verður skrásett av unga ættarliðnum, sum sæð burtur frá nøkrum einstøkum originalum outsidarum, raðfestir kropp og tað materiella nokkso ovarlaga. Tíðin her á foldum tykist kanska meira dýrabær enn nakrantíð hjá okkum priviligeraðu, sum royna at leingja um livitíðina við at konservera okkum likamið sum frægast við heilsugóðum kosti, grønmeti og proteinum. Royking og feitt er fyri tey undirpriviligeraðu og tey skítbýttu, meðan vit skilabetru, sum ikki ætla okkum nakra æðrakálking i úrtíð, renna okkum ein frískligan túr í heilum. ja, ævinleikin er nakað væl minni populerur í dag enn hann var á døgum Kingo, tá hann í 17.øld yrkti sálmin Keed af verden, kier ad himmelen, ið staðfesti, at alt okkara stríð á foldum er grundað í fáfongd. Jarðarlívið kunnu vit ikki líta á, heldur Kingo, tá hann skrivar: Hvad er mine Aar, / Som smugende svinder og snigende gaar? / Hvad er min Bekymring? mit Tankefuld Sind? / Min Sorrig? min Glæde? mit Hovedis Spind? / Hvad er mit Arbeyde? min Møye? min Sved? / Forfængelighed, / Forfængelighed. Sjálvt um nógvir føroyingar eru trúgvandi, tykist álitið á ævinleikans paradís ikki forða teimum í einari ávísari materiellari akkumulering her á foldum, vit økja um okkara ogn og venja okkara kropp næstan sum vit ætla at hava bæði ogn og kropp við okkum inn í deyðsríkið. Eg haldi, at vit í størri mun eiga at venja okkara sinn og miðsavna okkum um tað mentala og um felagsskap við øðrum menniskjum. Í okkara tíð eri eg vís í, at tørvurin á mentalum førleikum er stórur. Tað er líka við, at tørvur kenst á at toga Nietzsche gamla fram aftur og hansara útsøgn um, at heimurin er djúpari enn dagurin hugsaði, tí tað er hann, og listin er ríkari, men bert um vit virða hana og gera okkum stóran ómak, tá vit viðgera hana.


text:
Jógvan spyr um álvarsligar avleiðingar av hjúnabandslógini
Politikkur18-09-2018 - 17:00 - Jóanis Albert Nielsen
Munnligur fyrispurningur til Sirið Steenberg.
Um álvarsligar avleiðingar av hjúnabandslógini
Tá ið hjúnabandslógin var til viðgerðar, vóru vit fleiri, sum royndu at vísa á vandan í at gera hjúnabandið kynsneutralt.
Vit vístu á, at tað fór at fáa óyvirskoðiligar avleiðingar fyri samfelag okkara frameftir og verða orsøk til radikala umbroyting av allari fatan av familju, hjúnalagi og samlívi.
Her varð latið upp fyri nøkrum, sum fór at broyta alla siðvenju og verða orsøk til eina mentanarkollvelting í Føroyum við álvarsligum avleiðingum fyri komandi ættarlið.
Og tað er sjón fyri søgn.
Tað frættist nú, at nýggj kynsneutral oyðubløð eru gjørd í samband við giftarmál, og so ófatiligt tað enn ljóðar, so eru heitini ”maður” og ”kvinna/kona” beind burtur og strikað av vígslubrævinum, sum parið fær, tá ið tey eru gift, og í hjúnabandsbókini, har hjúnini skrivað undir, stendur nú ikki longur ”kvinnan” og ”maðurin”, men ”maki 1” og ”maki 2”.
Tú fært teg næstan ikki at trúgva hesum og spyrt teg sjálvan, um endamálið veruliga er at viska burtur biologiskt kyn og fáa fólk at hugsa og tosa í kynsneutralum ”termum”!
Tí verða hesir spurningar settir landsstýriskvinnuni:
1. Er tað veruliga satt, at orðini ”maður” og ”kvinna” eru strikað á tí nýggja vígslubrævinum, sum hjún fáa í sambandi við borgarligt giftarmál?
2. Er tað rætt, at í hjúnabandsbókini í staðin fyri ”kvinnan” og ”maðurin” nú stendur ”maki 1” og ”maki 2”, og at tey eisini skriva undir við hesum heiti?
3. Hvussu nógv ”pør” av sama kyni eru gift í Føroyum, síðan lógin varð broytt?
4. Hví skulu vígslubræv og hjúnabandsbók hjá øllum teimum mongu pørum við kvinnu og manni, sum giftast, verða kynsneutral, bara tí at kanska okkurt hendinga ”par” av sama kyni verður gift?
5. Hví verða ikki serlig oyðubløð gjørd til tey fáu, í staðin fyri at ein alstórur meiriluti skal diskriminerast á henda hátt orsakað av einum pinkulítlum minniluta?
6. Hvør myndugleiki hevur givið boð um at broyta hesi hátíðarligu oyðubløð á henda hátt?
Á løgtingi, 19. september 2018
Jógvan á Lakjuni, løgtingsmaður


text:
Orð: H.M. Jacobsen
1. Mikli Drottur, gev mær megi,
so at eg á hvørjum degi
strevi nærri meg at tær,
so at eg, sum stundir líða,
tolin fram á mál man stríða
við tí hjálp, tú veitir mær.
2. Um enn tungur gerst mín róður,
og um skjótt eg verði móður,
hjálp tú mær at halda á;
lat tú meg av sonnum kenna,
veikan mann tú væl vilt menna,
so hann ikki lúgvast má.
3. Tá ið vónbrotin eg eri,
tí ei eydnast tað, eg geri,
og eg falla vil í fátt,
lat meg altíð á tað minnast:
Verkið skal av tær útinnast,
og tú eigur allan mátt.


text:
Bústaðarkonta
Tær røttu tryggingarnar geva tær eina fíggjarliga trygd, um skaði kemur á títt heim. Við Sethúsatrygd verða húsini nývirðistryggjað.
Hvat fevnir Sethúsatrygd um?
Sethúsatrygd tryggjar sjálvi húsini móti storm-, bruna- og vatnskaða. Umframt at veita endurgjald fyri sethúsini, veitir Sethúsatrygd eisini fulnað, um tørvur er á kreppuhjálp í sambandi við álvarsaman skaða á sethúsini, eitt nú av bruna ella tílíkum.
Umframt sjálvan bygningin fevnir tryggingin eisini um harðar hvítvørur, antennur, parabolar, flaggstengur og skaða av leka í tryggjaðum, fjaldum veitingarleiðum. Umframt sethúsatyggingina, er skilagott at tryggja aðrar ognir, so sum innbúgv.
Fyribyrg skaðum
Gloym ikki roykvarnarar, pulvursløkkjarar og brandteppi, so tú eisini kanst fyribyrgja skaðum.